
De ratione politica Platonis. 



Nobis stat propositum non unum aut alterum Plato- 
nis dialogum inspicere, nec rursus totam de re poli- 
tica ejus doctrinam exponere, at hanc doctrinae politi- 
cae partem propius considerare qua civitas una efficitur. 
Nihilominus summatim attingemus, antequam descen- 
damus in nostram rem, hinc ipsa Platonis opera ex 
quibus sententias nostro proposito congruentes maxime 
sumus collecturi, illinc rationem qua est usus, ac 
philosophica illa principia e quibus tanquam e fonte 
praBclari viri civilis doctrina manavit. 

Tres praesertim dialogos huic doctrinae exponendae 

Plato adhibuit. Duo maiume ^ti : unus De Republica, 
alter De Legibus ; quos seapius inter se graviter dis- 
crepare critici aestimaverunt ; ita ut alterum vix Plato- 
nicum judicaverint. Hanc discordiam, plurimis in locis 
patentem, nemo sanus neget; sed attente res conside- 
ranti apparebit Platonem omnino conscium sententias 
in priori opere latas in altero mutavisse, quod ipse 
testatur atque his verbis explicat : « Recte sane agetur 
si optima respublica et secunda et tertia proponatur, 
deturque optio cuique arbitratu suo quamlibet elec- 
turo . . . : quare reipublicae exemplar nos alibi considerare 
oportet, sed hac inspecta, talem maxime pro viribus 
quaerere. Ea vero quam hic (id est in dialogo De Legi- 
bus) nos sumus aggressi, sifiat, proxime quodammodo 
ad immortaiitatem accedet, ac si non primo, saltem 
secundo loco erit. Sed de tertia postea, si voluerit Deus, 
determinabimus (1). » Quo pacto Plato optime secum 
ipsa in differentia concors evadit. At si velis primum e 
tribus dialogum qui PoliticuSy sive De Rege inscri- 
bitur in memoria tenere, rationem omnem qua 
utitur Plato atque horum operum commune quasi 
vinculum intelliges. Nempe ibi, quum optimam rem- 
publicam exposuit, in qua regis voluntas stet pro le- 
gibus, addit multiplices quidem esse pejoris reipubli- 
cae formas, sed omnibus leges optimae civitatis longo 
vel intervallo imitandum, si velint salvae esse (2). 
Atqui Imitatio magnum in philosophia Platonis mo- 
mentum habet. Ibidem enim videmus optime aliquem 
ratiocinari si quum de re difficili agitur, eamdem rem 

(1) Translationem MarsUii Ficini mutuamur (edit. Jehan Petit, 1633). 
Confer ad Greecum exemplar., p. 739^ a, et 746, a, — (3) S97. 

alias in clariore loco curet inspicere, scilicet sub specie 
exempli, dein quodin exernplo invenerit, ad rem ipsam 
transferat. « Nonne, inquit Alienigena, satis hoc com- 
prehendimus? Tunc videlicet exemplum oriri quum 
quod idem est in alterutro sejuncto recta opinione 
conceptum etutrique accommodatum, unam amborum 
communiter opinionem parit (1)? » Recte philosophus 
hoc modo ex minore ad majus, ex majore ad miilus 
transibit, dummodo commune amborum genus sit. 
Omnia autem quoad elementa paria. Unde fit ut mun- 
dum seriem immensam imaginum alterius alteram 
imitantium possis re ipsa habere. Quam doctrinam in 
Timceo Plato amplis verbis patefecit : fingit hic Deus 
mundum sensibilem ad instar mundi intelligibilis, 
Deos sidereos ad instar mundi, hominis animam ad 
instar Deorum; itaut quod ad societatem attinet, simi- 
liter humillima coelestissimam reddat atque imitetur. 
Jure igitur philosophus imagines plures civitatum, a 
summo exemplari magis ac magis discedentes expri- 
mat : quod Plato eSecit ipse , tertium quum junxit 
secundo dialogum. 

Forsan interrogabis quid juvet Platonem deformem 
hanc imaginem nobis ostendere : civitatem scilicet a 
multis gubernatamy electos a ciA^bus magistratus, bona 
cuique propria : quae omnino rectaj reipubUcfe abhor- 
rentia prioribus in libris dictitaverat. At hic omnis 
politicae doctrinae quam inspicimus vera facies dete- 
gitur : unice enim ad homines virtutem docendos tendit 
Plato : quam quidem sperat melius iri acceptum, si sit 

(!) 178, e. 

ejus effigies mentibus vel maxime obtusis accommo- 

data. Itaprimum confunduntur quae nunc sedulo divi- 

dimus, scilicet doctrina atque ars. Disserit noster non^ 

ut cognoscat qualis sit vita hominum communis, sed ut 

praecipiat qualis illa debeat esse (1). In PoUtico dicitur 

Rex scientia rex esse non arte ; sed quis non videt regis 

contra artem propriam esse, scientiam philosophi(2)? 

Pariter in Republica philosophi optimi rerum duces 

appellantur. Deinde omnis civilis doctrina acj moralem 

reducitur : cum principes privatos probos effecerunt, 

omne suum adimpieverunt munus. « Necesse est igi- 

tur eam maxime ac solam aestimare rempublicam in 

qua qui magistratibus funguntur revera gubernare 

sciunt. Neque insuper refert sive capitalibus poenis et 

exsiliis quibusdam communis boni gratia civitatem 

purgent, seu colonias tanquam apum examina mittant, 

populumve comminuant, sive aliunde hornines futuros 

cives advocent, civitatemque amplificent. Quatenus 

enim scientia et justitia freti, ex deteriore meliorem 

pro viribus civitatem efficiunt atque servant, eatenus 

rectam appellari rempublicam volumus, et in eo ipso 

duntaxat definitionem rectse gubernationis consis- 

tere (3). » Quae si in breve contrahas, senties Platoni 

egregium politicum probum quemvis virum videri, 

cseteros sibi similes efficere qui possit, at virum pro- 

bum eumdem esse scientia boni prseditum ; nam, ut 

omnibus notum est, virtus Platoni scientiae comes, imo 

pars. 

Si quaeris cur fuerit a taiito philosopho ars poUtica 

(1) 746, a, — (2) 259, c. — (S) 293, c. 

cum scientia morum commixta , tibi considerandum 
genus humanum et illis temporibus maxime, et etiam 
nostiis, magis impetu affectus ac moribus in societa- 
tem redigi quam doctrina. Multos enim etiam nunc in 
quaque gente reperies, qui a rebus abstractas vitae 
communis conditiones prorsus ignorent, viv^ntque 
nihilominus conditionibus his parentes, ac saepe optime 
de republica mereant. Moralis lex est apud illos unica 
civilis doctrina, sui autenxmale conscia, et quam natura, 
de conservslnda et augenda hominum societate soUi- 
cita, in actu voluit esse antequam in cogitatione. At 
tales homines quibus honestum in omni actione optima 
vel sola regula proponitur, quum vident res pubUcas 
aUter ac speraverint vertere, unum iUud votis appel- 
lant, sciUcet mores in meUus corrigi : pro bono pubUco 
privatorum honestatem habent. Ita animatum si nos- 
trum phUosophum tibi fingis, inteUiges Ulum neces- 
sario credidisse optimam se reperturum rempubiicam 
si qua fuerit ubi virtus cuique civi quacumque via 
imponeretur; atque conatum fuisse ad exprimendam 
hujus imaginem. Verum non minus necesse erat, 
quamvis exiguum sub aspectum rem subjecisset, inge- 
nio praestanti hunc praeditum aUquas captare, velut 
primo scientiae diluculo,vitoe communis conditiones et 
materiem jam paratam successori tradere. 

Lex morum eadem omnibus est et nuUo tempore 
sibi dispar potest apparere. Ergo quum scientiam poU- 
ticam morali disciplinae Plato subjicit, simul instituta 
civiUa, quae recta sint, omnibus una atque aeterna esse 
contendit. Non nostrum est monstrare quibus apud 
vicinas gentes deprehensis notis hoc coeleste vocatum 

exemplar in mente Atheniensis philosophi fuerit con- 
flatum; saepe enim critici dixerunt quomodo vitiis suae 
civitatis ofTensus ad Spartanam animo quasi confugeret 
et quo studio vir ille vere Pythagoraeus, geometricae doc- 
trinae amans, immobiles (ut credebat) iEgypti leges com- 
plecteretur. Satis nobissit paucishis verbis significare 
omnia haec quam inter se cohaereant : scilicet indis- 
creta rei civilis scientia atque ars, Ethicae politica sub- 
jecta, denique omnis publicae vitae disciplina aeterno 
atque absoluto cuidam exemplari assimulata. IUud est 
Platonis politicae vere proprium ; illud stat omnis quam 
exposituri sumus doctrinae ratio ac lumen. 



1 



De prlnoipils dootrin» politiosa apud Platonein. 

Describamus ergo hoc divinum exemplar quod sit et 
unde oriatur. 

Non est in civitate quaerendum quam dialogus De 
Republica inscriptus depingit. Hoc enim in octavo 
hujus libro legimus : « Repetamus jam unde huc 
digressi sumus, ut per eadem rursus proficiscamur. — 
Haudquaquam difficile istud. Ferme enim quemadmo- 
dum nunc quasi de civitate satis egisses, adjecisti, 
quod talem civitatem bonam vocares qualem descrip- 
seras, bonumque virum quicumque illius foret persi- 
miUs : quum tamen posses adhuc, ut apparuit, melio- 
rem civitatem virumque referre (1). » In Legihus 

(1) 541, d. — Vid. etiam 373, a et sqq. 

quidem videtur Plato tres tantum civitates ponere ; sed 
quam primam e tribus vocat, patet eodem loco non 
fuisse in Republica ompino expressam. In illa enim 
omnia sunt, inquit, perfecte communia. cc Certe in 
hoc praecipue virtutis erit terminus, quo nullus poni 
rectior poterit, si alicubi videlicet aut sit illud, aut 
unquam fiet ut communes mulieres sint, communes et 
liberi, communis quoque omnis pecunia, omnique 
studio quod proprium dicitur undique e vita remotum 
sit... (4). D Atqui in Republica si mulieres sunt com- 
munes, pecunia saltem non est nisi inter philosophos 
et custodes communis : quomodo enim mercatores et 
opifices omnem quaestus curam abjiciant? Caeterumnon 
haberent, nisi propriae sint fortunae apud illos, unde 
stipendia militibus praeberent. Ac si eumdem locum 
accurate consideres, videbis non homines magis quam 
Deos aut Deorum natos hanc civitatis imaginem speo- 
tare. « Talem utique civitatem sive Dii ahcubi, ave 
Deorum filii una plures habitent, ita viventes eamque 
servantes omni certe referti gaudio vivunt (2). » Ergo 
confusum in mente Platonis manebat qualis esset illa 
prima trium civitas ; nec civitatem in dialogo priori 
descriptam omnes modos implere aesdmabat. Ipsa 
mera imago, quamvis divino exemplari proxima. 

UbiPiato hoc exemplar nobis ostendit? Hoc nostra 
sententia animadvertendum dialogum qui Timcew 
inscribitur nonbreviter in prooemio dialogum De J?q)u- 
blica colligere. Hic enim primum praecipuas hujusce 
fictitiae civitatis leges inductus Socrates commemo- 

(1) 739, c. — («) 739, d. 

rat, quasi fuerit de his hesternus sermo : classes sedulo 
sejunctas, lenitate ac fortitudine mixtam custodum 
indolem, omnia inter eos cpmmunia, pueros ipsos 
patribus singulis ignotos, atque in sinu reipublicae edu- 
catos. Tum Socrates fatetur cupere se admodum civi- 
tatem hanc viventem videre ac quasi moventem. Cui 
voto Critias respondit historiam seu fabulam veterem 
narrando a Soione transmissam : scilicet Athenas ipsas 
his ipsis legibus quondam floruisse quas Socrates suae 
civitati hestema disputatione adscriberet, atque tum 
tantis viribus viguisse ut omnibus Hellenibus praepo- 
sitae ingentem exercitum ex Atlantide insula ruentem 
ad internecionem cecidissent : sed terrarum concus- 
sionibus eluvionibusque genus iliud praeclarum viro- 
rum fuisse destructum, dum ipsa Atlantis insula mari 
hauriretur. Placet vero Critiae hanc fabulam tanquam 
vere historiam habere, ita ut species civitatis quae vide- 
batur supra veram esse, tantum ante praesentem exs- 
titisse appareat. Proponit ergo Socrati origines socie- 
tatis hujus a principio revolvere ; cui proposito laetus 
Socrates assentit, utpote qui impensis suis hesternum 
sermonem prope omnem produxisset. Tum.Critias : 
« Considera, Socrates, an commode mutuum tibi 
convivium disposuerimus. Visum nobis est utTimaeus, 
in astronomia nostrorum omnium peritissimus, niaxi- 
meque in rerum natura cognoscenda versatus, primus 
edisserat, ita ut a mundi generatione exordiens usque 
ad generis humani naturam deveniat. Atque ego 
deinde suspiciens homines a Timaeo quidem genitos, 
a te vero ut plurimum institutos, secundum Solonis 
sermonem legemque in judicium vestrum adducam, 

civitatisque islius cives efficiam eos qui prisci illi 
Athenienses fuerunt, quos jam exstinctos sacraeiEgyp- 
tiorum litterae in lucem e tenebris eruerunt, adeo ut 
de illis deinceps tanquam de veteribus Atheniensibus 
verbafiant. » GuiSocrates: « Copiosam et splendidam 
disputationis mensam apparavisse mihi videris (1). » 
Te interrogo : num dubia res est? Nonne patet in Timceo 
Piatoni destinatum societatem antiqua atque eadem 
nunc ex ocuUs hominum ablata Atheniensium civitate 
priorem depingere? At nonne paulo ante Rempubli- 
cam in priori dialogo expressam veteri Atheniensium 
civitati aequavit? Ergo Timceus citeriorem id est per- 
fecto propiorem quam haec respublica erat, Deorum 
scihcet coetum nobis patefaciet- Quod res ipsa valide 
confirmat. 

Hic enim cernimus praeter homines, mortalia ani- 
maUa, esse Deorum genus, ipsum quidem bipartitum. 
Prior pars Deorum vagorum et arbitratu suo appa- 
rentium quos colit vulgus, nec audet Piato e divina 
sede deturbare (2). Secunda Deorum in coelo ordinato 
ac constanti cursu tendentium, qui quum materia non 
sint indissoiubili praediti , tamen voluntate summae 
Potentiae manent immortales. « Divini quidam ani- 
maUs speciem ex igni maxima ex parte componebat 
auctor ut splendidissimum esset visuque pulcherri- 
mum. Cumque illud universi figurae simile vellet fore, 
rotundum fecit, posuitque in ipsius optimi sapientia : 
atque illud sequi jussit, circumque omne coelum distri- 
buit, ut verus illi ubique ex hac varietate ornatus 

(1) 47, a. — (i) 40, d. 

accederet (1). » Putasne posse inter divina animalia 
discordiasnasci? Imointer se amicissima societatem 
concordissimam habent. « Horum vero Deorum cho- 
reas, et inter ipsos concursiones , circulorumque 
ipsorum revolutiones varias et accessus, quales prae- 
terea fiant conjuncti sibi invicem vel oppositi, sive ante 
inter se, sive retro, quibus temporibus et quo pacto 
deiitescant singuU, vel emergant... haec inquam omnia 
absque diligenti simulacrorum ipsorum inspectione 
explicare velle, inanis est labor (2). » At ipsi ad effi- 
giem animalis divinioris, universi scilicet, ipsiusque 
artificio procreati; quod quidem, quanquam unum, 
multitudinem partium inter se concinentium continet 
atque secum perfectam societatem agit. « Qua ex 
conjunctione (elementorum) ita constitutus est mun- 
dus, ut aspici tangique possit. Propterea ex hujusmodi 
rebus numero quatuor mundi corpus conflatum est, ea 
connexum comparatione qua dixi. Ex quo se ipsum 
amicitia concordi complectitur, atque ita apte cohaeret, 
ut nequeat dissolviullo modo, nisi ab eodem a quo est 
coUigatum (3). » 

Rursus vero mundus visibiUs imago stat mundi alte- 
rius quod non oculis percipi potest ; ultiraum hoc est 
rerum exemplar jam in septimo Reipublicce libro 
adumbratum, solique collatum qui cuncta in mundo 
visibili radus collustrat. (c Hoc posito, quod sequitur 
videamus, ad cujus animalis simiUtudinem Deus mun- 
dum constituit. Uni cuidam propriaeque animalium 
speciei simUem fecisse ne arbitremur. Nam si imper- 

(4) 40, a. — (2) 40, b, e. - (3) 82, b. 

fecto animali similis esset factus, pulcher certe non 
esset. Immo vero illius animalis eum simillimum esse 
ducamus, cujus animalia caetera et singulatih et gene- 
ratim partes sunt. Illud siquidem viventia omnia, quae 
sola mente percipiuntur, in seipso complectitur, quem- 
admodum mundus hic nos et caetera quae cemuntur 
animaliacontinet (1). » Hinc finitarerum series pendet, 
dum altera parte in infinitum vergit. 

Mundus intelligibilis perfecta societas. Totus enim 
in Idea Unius, eademque Boni continetur,.ita ut eum 
arcta atque undique cohaerens Amicitia complectatur. 
NuUa nisi e pluribus unilas effici potest. « Prisci nobis 
praestantiores , diisque propiores, haec nobis oracula 
tradiderunt, ex uno et multis constare universa quae 
semper esse dicuntur, terminumque et iufinitum in 
naturahabere.... atque ipsum principio unum, unum 
multaque et infinita esse (2). » At hae partes quae non 
sunt materia concretae altera alteri infestae nulio modo 
esse possunt. Docemur in Sophista non eadem esse 
differentia quae opposita : ergo aliqua similitudo et 
concordiarebus vel diversis ac secum disparibus potest 
inesse, dum non sint corporeae naturae participes (3). 
In partibus autem summi principii summus ordo lucet ; 
ordine enim carens, etiam pulchritudine vacaret, quod 
sit nefas. Solum Bonum ac Pulchrum sibi sufficit ac 
nuUi invidet. Omnes ergo partes summi principii per- 
fecte concinunt. Amor sui in se summam unitatem in 
60 conficit, ac felicitatem. 

Verum nec perfecte unus nec semper sibi constans 



(I) Ex TimeeOy 30, c. — (2) PhiUb., 16. c. — (3) Politicus, 269, d. 

2 

potest esse mundus hic qui oculis cernitur. Nempe 
materies qua conficitur multam illi cum motu dissimi- 
litudinem ac deinde varietatem infundit. a Idem esse 
semper et secundum eadem, et eodem se motu habere 
solis omnium divinissimis convenit; corporis autem 
naturahujus ordinis non est compos. Caeterum id omne 
quod coelum mundumque vocamus, multa quidem et 
felicia munera a genitore suscepit; corporis tamen 
particeps expers omnino mutationis cujusUbet esse non 
potest : attamen, quoad potest, in eodem etsecundum 
eadem et uno motu movetur : quapropter circuitum 
est adeptus, in quo minima agitationis suae sit permu- 
tatio(4). » 

Quomodo ergo ipsa in dissimilitudine partium ac 
cursu secum concors ac constans esse potest ? Quod 
Plato in Alcibiade primo his verbis patefecit. « Socra- 
TES : Civitas... quoremoto, quove adhibitomeUorfit ac 
meUus instituitur ? — Alcibiades : Mihi quidem vide- 
tur, Socrates : quando amicitia est inter cives ; odia 
vero et seditiones absunt. — Soc. : Amicitiam vocas 
consensionem an dissensionem ? — Al. : Consensio- 
nem. — Soc. : Per quam artem civitates circa numeros 
consentiunt? — Al. : Per arithmeticam. — Soc. : 
Privati vero an non propter eadem ? — Al. : Nempe. 

— Soc. : Et unus quisque secum ipse? — Al. : Certe. 

— Soc. : Per quam artem quisque secum consentit de 
palmo et cubito uter major sit : nonne per metiendi 
peritiam? — Al. : Quidni. — Soc. : Nonne sciUcet 
privatim et publice? — Al. : Imo... — Soc. : Consen- 

(1) Politicus,^B9,d. 

sus igitur quem dicebas quisnam est? circa quod? 
quae ars eum praestat? Etenim iste consensus talis est 
ut insit reipublicae et privato unicuique ad seipsum et 
alios. — Al. : Consentaneum. — : Soc. : Quis igitur 
est?.. — Al. : Reor equidem esse amicitiam et consen- 
sionem qua pater ac mater filium et frater fratrem, et 
uxor virum amantes consentiunt. — Soc. : Putasne, 
o Alcibiades, virum cum uxore circa lanificium conve- 
nire, imperitum cum perita? — Al. : Nequaquam. — 
Soc. : Neque oportet quidem : muliebris enim haec 
disciplina est. — Al. : Profecto. — Soc. : Quid vero, 
mulier cum viro circa opus militare conveniet, cum id 
haudquaquam didicerit? — Al. : Minime. — Soc. : 
Virile enim id rursus esse diceres? — Al. : Equidem. 
— Soc. : Sunt ergo disciplinae quaedam mulierum, 
quaedam virorum, juxta hanc sententiam tuam? — 
Al. : Quidni? — Soc. : In iis itaque mulieribus cum 
viris consensus est nullus? — Al. : Nulius. — Soc. : 
Neque amicitia igitur : siquidem amicitia consensio 
quaedamest. — Al. : Non videtur. — Soc. : Ideo qua- 
tenus mulieres officia sua exercent, non amantur a 
viris? — Al. : Non apparet. — Soc. : Neque viri etiam 
a mulieribus, dum virilia tractant ? — Al. : Non. — 
Soc. : Non ergo tunc optime civitates instituuntur cum 
singuli operibus suis incumbunt? — Al. : Hoc ego 
tamen, o Socrates, arbitror. — Soc. : Quomodo hoc 
ais, amicitia sublata, qua praesente confessi sumus bene 
constitui civitates, aliter vero contra? — Al. : Atqui 
mihi videtur ob hocinterhomines consistere amicitiam 
quod quisque suum officium exsequatur. — Soc. : 
Atqui aliud paulo ante dicebas. Nunc autem quo pacto 

rursus ais consensionem adhibita amicitia fieri? An 
potest circa haec consensus existere, quorum ii qui- 
dem periti, ii vero imperiti sunt? — Al. : Fieri non 
potest. — Soc. : Justane an injusta faciunt, cum sin- 
guU quod ad se attinet exsequuntur? — Al. : Justa 
profecto. — Soc. : Justa igitur agentibus civibus, in 
civitate non est amicitia (1)? » Fatetur tandem Alci- 
biades in contrarias sententias se incidisse atque in his 
implicitum prorsus haerere. Quid rei est? Nonne hic 
Plato suam doctrinam de concordiadissimiliumdetegit ? 
Inter dissimiles, inquit, non potest esse de iisdem rebus 
concordia, nisi (quod subjicitur) varium quisque opus 
aggrediatur, ut ipse ab altero discrepat. Eadem in civi- 
tate quae in domo oriri concordia potest. At in domo 
neque vir cum muliere de lanificio congruit, neque 
mulier cum viro de opere militari. Congruunt ambo 
atque concinunt quum diversi diversas curas atque 
disciplipas amplectuntur . Verum necesse est (hoc autem 
dialogus reliquus ostendit) (2) quemque se ac suam in- 
dolem optime nosse ut inter se conantes consentiant : 
raagnum nempe periculum omnibus est quum aliud 
atque acceperat e natura munus sibi quisque vindicat. 
Eaest justitiae ac concordise origo, si qua^que totius pars 
optime se noverit ac sibi primo in opere eligendo con- 
veniat, priusquam cum coeteris. QuapropterPlato ja- 
cere in arithmetica justitiae et amicitioe rationem con- 
tendit : quae ex proportione pendet non ex aequitate 
simpUci. 
Res igitur vel corpore impeditae imaginem summae 

(I) Alcibiades primus, 126, b. — (2) /rf., \%% e. 

Ideae qua constans et una est possunt reddere, et earura 
partes justas invicem ac concordes quam maxime esse 
iicet, dum modo non simili dissimiles ratione in unum 
coeant, dum sint aliae alio munere obstrictae. At qui 
modus est iste irfunum coeundi ? Hujus animans machi- 
na speciem praestat. Sic vitae instrumenta concinunt. 
Organicam Graeci atque ipsi recentiores hanc dissimi- 
Uum partium harmoniam vocant. Ergo vitam perfec- 
tam ac beatam quae apud Deum a mundo essentiarum 
degitur, mundus hic imitatur, ac suo ipse more ani- 
mal est, quantum corpori licet, perfectum beatumque. 
Animalia caetera quaemundo continentur hujus omnia 
naturae in partem veniant necesse est. Ea condilione 
satis constantia if^so in motu, satis una ipsa in varie- 
tate esse possunt. 

Si ad summam redeamus, haec est arctior sententiae 
platonicae forma : quae sunt, duplici natura constant, 
Eodem atque Altero, sive Dissimilitudine ac Simili- 
tudine ; Animus semper et ubique idem ; corpus autem 
nusquam et nunquam sibi simile. At quod dicimus 
esse ex hac duplici natura teraperatur, ac quaedara 
admixtio evadit; quod autem est animo et corpore 
mixtum, animal jure vocatur (1). 

Quod superest, auctor hujus inter maleriam et 
animum temperationis nobis quaerendus. Utrum Deus 
justos in rebus modos constituit, an ipsae sponte sua 
res vita,praeditae, qualescuraque sint, se ordinaverunt 
ordinantque etiaranunc? Si Timceum inspiciraus, 

(1) Kcci [XYiv Tca yt S\iO cj?a|Ji£v aOroTv afAixro) TCfo^ aX^.-flXw (cracij, 
xivTjGij' Tayrbv,9aT£pov),Tb oc yt ov fAixTov djjicpoTv. (SOPHISTA, 2o4,c/.) 



— 22 - 

unum a Platone divinaa moderationis modum con- 
ceptum intelligimus , scilicet velut opifex materiam in 
manibus jacentem tractat atque componit, ita Deus 
apud Timaeum mundum e principio, non immobilem 
atque inertem, sed incomposito motu trepidantem 
constituit. E mundo mctus oritur ; e Deo autem rerum 
mobilium ordo atque regimen. « Quemadmodum ab 
initio diximus, cum haec ordine carerent, singulis 
Deus et ad sese et ad alia invicem eatenus modum 
rationemque proportionis indidit, quatenus suscipere 
singula poterant. Tunc profecto nihil erat ordinis nisi 
forte casu aUquo particeps, nec quicquam tunc aqua 
vel ignis, vel aliud aliquid eorum quae modo apud nos 
nominantur, jure vocandum erat. Verum haec primum 
omnia exornavit, deinde ex iis hoc universum consti- 
tuit, animal unum, animalia in se omnia mortaUa et 
immortalia conlinens. Et divinorum quidem ipse auc- 
tor, mortalium vero generationem natis suis tradidit 
absoivenda. IUi igitur suum imitati parentem, prin- 
cipiumque animae immortale suscipientes, animam 
ipsam mortali corpore clauserunt, totumque corpus 
animae quasi vehiculo subdidere, atque in eo aUam 
animae speciem mortalem fabricaverunt,qu8e gravibus 
necessariisque perturbationibus afficerentur (1). » 
Has autem perturbationes hac ratione inteUige : mag- 
nas evolvi secundum periodos , prout mens divina 
mundum aut regit aut sponte sua abire sinit. In 
una viget iUe et secundissimo rerum cursu in me- 
lius crescit ; in altera violento atque incomposito rap- 

(1) Timceus, 69, b. 

tus turbine senescit intabescitque. « Ex his omnibus 
dicendum est mundum neque se ipsum convertere 
semper, neque totum semper gemino contrarioque 
circuitu -ab ipso Deo reflecti , neque rursus duos 
deos contrariis sententiis ipsum vertere. Solum vero 
quod nuper diximus, restat, alias ab alia quadam 
divina vi duci, vitamque rursus extrinsecus venientem 
et immortalitatem ab opifice suo praeparatam susci- 
pere : alias autem quando dimissus recurrit, per 
seipsum currere (1). » Ergo anima, principium vitae 
omnis^ extrinsecus in corpus vivens descendit; quae, 
ubicumque sedeat, vitam sola machinae instar fabri- 
cat ac regit. 

Verum series animalium iisdem fatis tota agitur; 
nempe in immenso rerum nexu , annulus quisque 
superioris ad effigiem conformatur ut pro virili parte 
naturam primae essentiaB reddat. Quo igitur pacto 
Deus mundum fabricavit, mundus animalia in se vi- 
ventia fabricet necesse est, atque eodem pacto ani- 
mus quisque vel humillimus materiem, in quam vim 
suam quasi infundit, administret. Consequitur ut 
societatem omnem animalibus concretam unus optime 
deceat vivendi modus , scilicet ab uno rectore impelli, 
qui cuncta unus provideat, atque impediat ne moles 
illa natura incomposita retrocedens ruat in perniciem. 

Quamvis ergo Plato misceri ac temperari socie- 
tatis humanae contraria elementa veUt, scilicet cor- 
pus et animam , quamvis ad harmoniam magis hac 
admixtione spectare videatur quam ad alterius de 

(1) Politicus, 126, e. 

altero victoriam, tamen quum Anima superveniens 
miscendis elementis praesideat atque corporis totius 
constitutionem conficiat ut in hac divini exemplaris 
quam maxime similitudinem exprimat, id est ut sibi 
illud reddat contrarium , oritur inde politica doctrina 
minime naturalis, sed theologica quae vilam in corpore 
administrando magis abolere quam alere possit. Ex 
animali enim varietatem ac motum partium si tollas, 
qnid ejus ex natura superest? quod quum cbnaris in 
Deum transfigurare reipsa deles. At antequam repu- 
gnantia illa elementa dissidere invicem atque ut ita 
dicam dirumpi cernamus, quam speciem animantis 
Plato civitati humanae tribuerit nobis inspiciendum. 



II 



De oollata oum homine uno oivitate. 



Homininni simillima civitas. Abundant lociin quibus 
sententiam hanc Plato splendide aperuit : quorumprse- 
cipuos hic paene integros non reddere non possumus. 

Primum civitatem non discrepare ab homine 
nisi magnitudine constat apud personas in dialogo 
De Republica loquentes : « Dixi igitur, *ut mea erat 
opinio, quaestionem hanc quam aggredimur (scilicet 
naturam justiciae exponendam) non esse contemnen- 
dam, sed hominis>cute cernentis opus, ut mihi vide- 
retur : ac postquam nos aliter non valemus, perinde 
investigandam esse justitiam, ac si quis non acute 

cementibus litleras parvas proculque positas legendas 
mandasset : deinde animadvertisset aliquis easdem 
litteras esse alibi in majori quodam loco majores 
atque inde operaB pretium censuisset, ut eas primo 
legenteSjita demum minores, si ecedem sunt, consi- 
deraret... Dicimusne justitiam hominis unius esse? 
dicimus totius civitatis? — Plane, inquit ille. — Atque 
civitas nonne majorunoviro?... Fortasse igitur justitia 
amplior in majori inest, faciliorque est cognitu. Quare 
si vultis, prius quaBremus in civitalibus quidnam sit. 
Idque deinde in singulis considerabimus, majoris 
ipsius similitudinem in minoris idea contemplan- 
tes (1). » Hunc locum si velis singillalim exsequi, 
videbis Piatonem comparationem non eo modo insti- 
tuisse nisi res collatas easdem esse arbitratus esset. 

Perge modo : civitatis atque singuli viri eamdem 
secundum Piatonem esse senties virtutem, felicitatem 
vaietudinem, natales eosdem, eadem funera, eamdem 
parlium rationem ac paene totius figuram. 

Quod ad virtutem attinet, in justitia praesertim ac tem- 
perantia continetur. « Hoc igitur injustitia est (scilicet 
quum genera hominum tria confunduntur atque alia 
aliorum opus proprium usurpant). Rursus autem sic 
dicimus : quaestuarii, auxiliarii, consularis generis aclio 
propria, uno quoque suum opus peragente in civilate, 
contra ac confusio illa superior et justitia erit et civita- 
tem justam efficiet. — Haud aliter quam sic se habere 
videtur. — Nondum omnino istud debemus asserere. 
Verum si et in cujusque hominis animo species eadem 

(1) De Bepublicay 368, e, 369; Politicus, 278, c. 

considerantibus nobis justitia esse assereretur, tum de- 
mum consentiemus... Nunc autem disceptationi huic 
finem jam imponamus, secundum quam existimavi- 
mus si plurium habentium justitiam in majori prius 
eam conlemplaremur, facile deinde in homine uno nos 
quale hoc sit inspecturos. Visumque nobis est majus 
ipsum, civitatem, existere, atque ita quam optimam 
potuimus eam condidimus scientes in bona republica 
inesse justitiam. Quare quod in illa nobis apparuit, re- 
feramus ad unum (hominem) ; et si idem ibi constet, 
satis nobis erit factum. Si quid autem aliud in uno 
appareat, rursus ad civitatem conversi, haec exaraina- 
bimus ; ac forte alterna comparatione disceptantes, ve- 
lut scintillas, ex his justitiam excutiemus, eamque jam 
quum clare raicuerit apud nos ipsos stabilieraus (1). » 
Unde sequitur non solura justitiara in civitate earadera 
Platoni videri atque in uno viro, sed etiam huic stare 
fixum nullo pacto fieri posse ut sit in utraque parte vere 
sibi dissimilis. Quod si videretur dissimilis, indicium 
sit erroris, atque recondita similitudo acrius sit quae- 
renda. Idem de temperantia. « Ornatus quidam est 
temperantia et a voluptatibus cupiditatibusque quibus- 
dara, ut perhibent, abstinentia. Dura vero teraperatura 
hominera seipso potentiorem suique victorem nescio 
quomodo esse dicunt, et quaedam sirailia, tanquara 
vestigia nonnulla teraperantiae signant. Annon? — 
Maxime omniura. — Nonne quod seipso potentius non- 
cupatur ridiculum quodararaodo apparet? Quisquis 
enim seipso potentior, seipso quoque irabecillior erit ; 

(1) De Rep,, 484, c. 

rursusque qui imbecillior et potentior... — Quidni? — 
Atqui videtur mihi id velle sibi hic sermo, quod in 
hominis anima duo quaedam sunt. Unum quidem me- 
iius, alterum vero deterius. Et quum natura melius 
deteriori dominatur, tunc aliquis seipso potentior di- 
citur, atque hoc sermone laudatur. Quoties autem prop- 
terimprobam nutritionem vel consuetudinem aliquam, 
quod est meUus, cum minus ipsum sit, deterioris mul- 
titudine superatur, hoc ex opprobrio qu6dam seipso 
imbecillius dicitur et qui ita affectus est intemperans 
vocatur... Contemplare hac nuper a nobis conditam ci- 
vitatem, invenies ipsi alterum horum inesse... Contem- 
plor equidem ac vera loqueris (1). » Ergo plures partes 
sunt in civitatis velut in hominis corpore, atque utrum- 
que animal eadem causa tanquam justiim ita temperans 
merito appellatur. Hac ipsa sententia aperitur dialogus 
De Legibus : «. .. Quum quisque noslrum aut superior 
seipso sit aut inferior, dicendum est eodem se modo 
domum, pagum et civitatem habere ? an aliler?... Non 
enim minus civitatibus id conlingit, imo maxime hoc 
in eis perspicuum (2). » 

At neque civilas uUa, neque vir ullus feUx esse po- 
test sublata virtute. Quod manifesto ostendunt varia 
et publici et privati corporis ingenia atque ut ita di- 
cam indoles. « Dixisti praeterea si haec recta sit res- 
publica, caeteras aberrare. Reliquarum vero rerum 
publicarum, ut memini, species esse quatuor, de 
quibus verba facere oportere, earumque defectus 
inspicere et homines ipsarum similes declarare •' 

(1) De Repub,, 431, a. — ()} Leges, 6t6, e. 

ut eos omnes intuiti et quis optimus sit vir, quis 
pessiraus declarantes , consideraremus numquid vir 
optimus felicissimus, pessimus autem miserrimus; an 
se res aliter habeat ? (l)...Tyrannicus vir civitati tyran- 
nide oppressae simillimus. Popularis vir populari, 
caeterique similiter. — Quidni? — Sicut se habet ad 
civitatem civitas virtute et felicitate, ita vir quoque se 
habetadvirum... Age itaque, sic considera similitudi- 
nem, meraoria repetens etcivitatis et viri atque singil- 
latim vicissimque utriusque affectus animadverte. — 
Dic quales. — Principio, liberam civitatem tyrannicam 
dices , an servam? — Maxime omnium servam. — 
... Quid porro? servum anliberum hujusmodi animum 
appellabis? — Servum. — Atqui serva et tyranno sub- 
dita civitas, minime quae vult agit. — Nimirum. — 
Tyrannicus igitur animus minime quae vult efficiet ut 
sic de toto animo dicam : sed stimulo semper percitus 
violento, perturbatione poenitentiaque redundabit. — 
Quidni? — Tyrannicam civitatem divitemne an pau- 
perem esse necesse est? — Pauperem. — Animam 
quoque Tyrannicum mendicura semper et inexplebi- 
lem necesse est esse? — Estut dicis. — Metu vero sol- 
licitari annon necessarium est civitatem talem talem- 
que virum? — Valde. — Lamentationes praeterea, 
suspiria, fletus, angustias, censes in alia civitate fre- 
quentius te reperturum? — NuUo pacto. — Inhomine 
insuper alio talia quaedam plura inesse putes quam in 
tyrannico illo qui cupiditatibus amoribusque insanit ? 
— Quonam pacto (2) ? » 

(!)/)<? Rep., 544, «. — (2) /(/., 576, c. 



— 29 — 

Quae aequior et felicior eadem civitas eliam validior 
erit. Idem de quoque cive. « Nonne talem aliquam 
vim habere videtur (injustitia) ut cuicumque insit, sive 
civitati, sive genti, sive exercitui, sive alteri cuilibet 
impotens reddat id cui inest aliquid secum agendi 
propter dissensionem atque discordiam. Atqui et in 
viro si fuerit, impotentem agendi eum reddet, cum se- 
cum ipse dissentiat, neque sibimet constet (1) ? » 
« Virtus igitur ut apparet sanitas quaedam est et pul- 
chritudo et robustus animi vigor. Pravitas contra mor - 
bus, turpitudo et imbecillitas (2). » Partes autem illas 
quae in civitate non secus atque in homine quamvis 
humillimae contra nobiUores seditionem movent, tan- 
quam membra putrida recidere ac projicere jus est. 

Verum hominis corpus vel quum morbo non laborat, 
mutat ac fluit indesinenter. Igitur ne uno quidem tem- 
poris momento haud secus quam vir unus eadem manet 
civitas? Ita plane. « Cum (enim) omne quod genitum est 
corruptioni sit obnoxium, talis etiam constitutio semper 
manere non poterit sed solvetur. Solutio vero haec est. 
Non solum circa plantas, sed terrena eliam animaUa 
fertiUtas et steriUtas animae corporumque contingit, 
quumrevolutionessinguUscirculorumconjunxerintam- 
bitus : his quidem qui brevis sunt aevi ambitus breviores, 
contrarus vero contrarios(3). » Itaque Unita cuique aetas 
secundum genus etviroet civitati. Quidni? Nascuntur 
nempe aeque ac moriuntur. Goionia nascens nascenli 
puero admodum simiUs (4). Rursus ingens civitatum 
numerus adliuc evanuerunt. « Nonne (ab origine 

(1) De Rep,, 851, e.— (2) / J , 444, d.— (3) /rf., 546, a.— (4) Leges, 754, a. 

mundi) per omnem terram urbes multas conditas arbi- 
tramur atque destruclas, et diversa praecessisse homi- 
num studia, partim cum ordine, partim etiam sine 
ordine (1)? » Grescunt ergo atque adolescunt periturae 
civitates non aliter atque humana animalia. Hoc unum 
et idem est atque illud. 

Imo partes utrius animalis vel exteriores inter se 
miram similitudinem praebent. Velut enim in quoque 
nostrum tres partes animus complectitur dignitate 
dissimiles, sic quaeque civitas tribus partibus con- 
stat, eadem ratione inter se discrepantes. Quarum 
humillima in utroque animali cupiditatum vis extre- 
mum locum obtinet ; fortes ac validi spiritus insuper 
stant; quibus imperat Mens (2). At menti a sensibus 
ministratur, qui oculi, aures atque aliis nominibus 
in homine uno vocantur, in civilate autem juventus 
speculatrix. « Quo pacto prudentum capiti atque sen- 
sibus similis civitas nostra propter hujusmodi cus- 
todiam fiet? — Quo pacto hanc , o hospes, similitudi- 
nem faciemus? — Patet quia civitas capitis quaedam 
capacitas erit, custodes autem juniores sagaces sdler- 
tesque supremo in vertice coUocabuntur. Unde urbem 
totam circumspicient , et custodiendo quae sentiunt 
memoriaB commendabunt , omniaque senioribus nun. 
tiabunt, qui mentis ob rerum permultarum cogni- 
tionem persimiles, civitati consulent, juvenum minis- 
terio usi (3). » Denique caput civitatis philosophiam 
docti viri' occupant, in quibus Mens ipsa sedet, quae 
scientia divinarum atque humanarum rerum freta, 

(l) Uges, 676, 6; 782,a. — (2) De fiep.,lib. IV, 433, 6. — (3) Leges.^^k, d. 

cuique aptas partes distribuit, et omnia ordinat ut 
suum ad tinem feliciter tendant. « Oportet sane, o Cli- 
nia, in una quaque re congruum singulorum operum 
servatorem excogitare. Qualem maxime locum in ani- 
malibus anima et caput habere videntur... Horum 
nempe virtus omni animali salutem praebet. Nani animae 
quidem ad alia mens infusa est : capiti quoque ad alia 
visus auditusque est insertus. Atqui ita summatim 
pulcherrimis sensibus mens conjuncla, et in unum 
redacta, salus singulorum efficitur (1). » Qua ratione 
igitur Mens sensibus ad salutem hominis unius utitur, 
gubernator nautis ad salutem navigantium, imperator 
inferioris ordinis ducibus ad salutem miUtum, eadem 
ratione utuntur decemviri suis adjutoribus ad salutem 
civitatis universae. 

' Multos locos consultoperscriptos retulimusut pateat 
hanc comparationem non esse fortuitam neque a nobis 
ex angulo quodam Platonicorum operum curiose 
expressam, sed praecipuum in civili doctrina quam 
inspicimus locum tenere, atque in se quasi omnem 
sensum contrahere. Jam argumenta quibus eam recta 
confirmat Piato nullum de hoc dubitare sinunt. Bis 
enim negat posse fieri ut totum uUum aliam ac ele- 
menta quibus constat naturam praebeat et civitas 
dispar suis civibus sit. « Profecto, inquit in Republica 
nbbis necesse est confiteri, easdem in nobis species 
atque mores inesse quas et in civitate. Neque enim 
aliunde in civitatemhaec devenerunt. Ridiculum quippe 
esset si quis iracundam animositatem existimaret 

(i) Uges, 961, d. 

nequaquam ex privatis hominibus in civitatem invec- 
tam esse, quorum idem est captus, qui et Thracum, 
Scytharum, superiorumque gentium: aut sapientiae 
studium, non ex tali privatorum instinctu qualis 
natura nostris hominibus est tributus : aut questus 
aviditatem, non ex ea singulorum hominum cupiditate, 
qua affecti apprime dicuntur Phaenicii iEgyptiique 
nonnihil (1). » Et alias : « Totidem quoque sunt homi- 
num quodammodo species atque mores. An ex quercu 
forte existimas aut silice rempublicam fieri potius quam 
civium moribus, quae quocumque fluxerint, caetera, 
secum rapiunt? — Ex moribus procul dubio (2). » 
Ergo quam humanam naturam cives singuli gerunt, 
necesse est secundum hanc ipsam legem civitas tota 
prae se ferat. IUam itaque comparationem inter homi- 
nem unum et rempublicam non forte aliqua, sed ex 
ratione Plato expromptam exposuit. 

At, dicet aliquis, nonne vides necessarium esse al- 
terutrum : res illas coilatas Platoni videri aut vere eas- 
dem, aut tantum e longinquo similes. Atqui earum 
aequatio prorsus absurda; assimilatio poetica. Prior 
plane rejicienda; posterior nec rejicienda, nec acci- 
pienda, utpote quae nihii ad seientiam spectet. — 
Quod quidem Platoniminimeplaceret; namqua inter 
contrarium atque idem multos ille gradus agnoscebat 
neque talibus laqueis irretitus haerebat (3). Ipsa in 
dissimilitudine similitudinem et in similitudine dissi- 
militudinem cernere noverat, et res quam maxime 
dispares aUqua sui parte ducebat nierito etiam posse 

(1) De Rep., 435, e. — (2) R, 544, d. — (3) Sophisia, 259, rf. 

componi. In qua collatione vis illi magis quam poetica 
inesse videbatur; namque quum sint omnia ejusdem 
exemplarisad similitudinem expressa, omnia inter se 
quodam vinculo conjungi necesse est. Imitantur omnia 
mundum.terra concretum, qui mundum coelestem ipse 
imitatur; at hic summam Ideam quantum potest red- 
dit. Ergo omnia hac parte paria, qua supremum exem- 
plar cominus eminusve referunt. Fatendum quidem a 
Piatone ordinem rerum non fuisse praeclare signifi- 
catum, ita ut satis doceamur quibus intervallis res col- 
latae distent. Fatendum ab eo nunquam monstratum 
quaenam foret inter hominem ac civitatem via qua ab 
uno ad alteram possimus explorate transire. Nihilo- 
minus una atque eadem idea utraque res ab illo 
inclusa, scilicet animalis ratione praediti. Quippe ani- 
malia, civitas atque homo unus iisdem elementis con- 
stant nec nisi magnitudine differunt. Id Platoni satis 
fuit; quod nobis parum est. At doctrina pedetentim 
progrediens universa prius quam singula intuetur ac 
principia rerum in quaque parte ponit ante modos. 

Caeterum iilo tempore quo Plato vivebat nondum 
hoc quod recentiores deprehenderunt discrimen inter 
animata inanimataque apparuerat oculis (1). Guncta 
plena Diis prisci philosophi aestimaverant esse ; rursus 
novissimicunctaanimabusplenacensebant (2). Scilicet 
hoc nondum animadverterant : esse in Animo humano 
vim quamdam quae eum in partes scindi vetet, aut 
saltem nondum proprium huic facultati nomen adhi- 
buerant, nec noverant individua (3). Omne animal 

(1) Cf. in TimcBO corporis viventis fabricam. — (2) De Legib., 899, L. 
— (3) Cf. Fonillde, les Id^es de Plnfon, vol. I, p. 132. 

nobis individuum : Platoni autem omne animal ma- 
china multis partibus constans ; vix ipse Deus perfecte 
unus; ita ut viderimus ex uno et multis constare 
omnia, velsiquasint aeterna. Quam nos ponimus difle- 
rentiam inter unum et simplex, sciiicet inter partium 
ordinem et negationem, veteres omittebant. Itaque 
inter machinas viventes atque machinas vita carentes 
nullum, nisi quoad numerum atque ordinem partium 
discrimen cernebant. Physice ac mathematice omnes 
alFectus animi qui nobis animantium speciem praBbent 
interpretabatur. Imo animum ipsum minime indivi- 
duum ac simplicemindoctrinaPiatonisreperias, nam- 
que noster animus ex animo Terrae haustus, rursus in 
hunc post mortem dilabitur (1). Adde quod animus 
idem in viro partibus constat ac plures facultates inclu- 
dit, quorum una immortalis, caeterae vero mortales fre- 
quenter dissentiunt. Hoc solum pacto animus sibi impe- 
rare dici potest; quum pars ejus iramorlalis mortali 
praestet. Denique sidialogum DeRepublica volvimus vi- 
demus animum in infinitum cupidinum numerum quasi 
dissipari, quorum aUi aliam eum in partem distrahere 
contendunt. Quade quaeslione, quamvis varias in sen- 
tentias Plato abiisse videatur, eumdem veluti cursum 
semper tenuit, atque animos esse numeros quos jun- 
gere inter se aut sejungere possis constanter existima- 
vit. Opportune itaque cum critico quodam recen- 
tiore (2) omne hoc argumentum his verbis e Philebo 
extractis claudemus. « Nostrum corpus animamhabere 
fatebimur? Undenam, amice Protarche, suscepit 

(1) TimceiiSj 42, b, — («) Cf. Fouill6e, lib. cit., vol. 1, p. 564. 

(corpus anitnam) nisi mundi corpus, quod eadem quae 
et nostrum, ac etiam praestantiora continet, animam 
habeat (1)? » Hunc autemlocum atque alios tales quos 
in Timceo abunde esse non ignoras, majoris momenti 
duces, si velis considerare hic Platonem Socratis doc- 
trinam aXenophonte alias expressam psene ad verbum 
reddere (2). Ergo non est mirum, quum philosophus 
noster individuos hominum animos non putaverit 
iisdem illum animis ac mentibus hominem et civita- 
tem ornavisse atque animalium ratione praeditorum 
nomine vocavisse. Quo verbo vita utrumque frui ac 
principii imperatorii in partem venisse tantum signi- 
ficat. 

Vivit ergo civitas Platonica bestiae, imo hominis 
instar, maximo vero corpore atque grandi animo prae- 
dita. At non est nobis obliviscendum animum hunc in 
corpus civitatis velut in corpus humanum venire ex- 
trinsecus atque spiritus vitalis dissimilem esse. Anima 
spirans motum incompositum raundo innatum in se 
fert; animus autem superveniens, tanquam Genius 
motum hunc componit ac moderatur (3). Necesse est 
itaque animum immortalem atque mortalem animam 
diversis viis ad diversa tendere. Quo monemur in civi- 
tate regenda atque ejus in corpore administrando du- 
plicem vitam ac veluti politicae ralionem emersuram. 
Hinc vis divina. suopte modo atque arte machinam 
omnem tractabit, illinc insita corpori atque spiritui 
corporeo indoles sponte sua partes animalis impellet. 
Inde fiet ut Platonica doctrina secum dissideat, ac 

(1) Philebus, 30, a. — (2) Memor., lib. I, 38. — (3) Timceus, 69, c; 90, a. 

pugnet ipsa sibi res publica. Quam repugnantiam 
philosopho nostro crimini caveamus vertere. Primus 
enim duas doctrinae politicae facies vidit expressitque : 
quas posteri conciliabunt. Meminimus illum Anaxa- 
gorae versum : Primum cuncta erant immixta; mens 
autem ingressa cuncta ordinavit. In Platone cuncta 
commixta composuit Aristoteles, simul ac curavit 
secernenda. 



III 



Vinoala oivitatis. 

Attamen ipse Plato mirabilis quum monstrat quibus 
modis sponte sua civitas, corporis organici instar sese 
unam conficiat informetque, Vere incommodus, ne 
odiosum dicam, quum illi ipsi civitati jugum gravissi- 
mum imponit ut eam perfecte unam reddat. Diversee 
hae sententiae tanquam duplex in eodem alveo rivus 
primum tractu pari defluunt; mox alter alterum rivus 
opprimit, atque solus totum alveum occupat. Givitas 
divina eivitatem natura terrestri ortam paulatim su- 
perat atque exlinguit. 

lo Natura. 

Natura starent civitates an arte tum vehementi 
studio apud scholas quaerebatur. Acriter Plato contra 
sophistas defendit civitates natura stare, atque impium 
errorem redarguit. Sed tu, antequam in hanc quaes- 
tionem descendamus, vide quam variae sint secun- 

dum tempora doctrinarum facies ; qui tunc legem esse 
artis humanae opus contendebant, omnia miscere ac 
subvertere videbantur ; qui autem apud nos, e septimo 
decimo seculo hanc ipsam sententiam secuti rita- 
publicam nihil aliud esse quam rem a mente excogi-^ 
tatam volunt, atque indignantur audientes eisdem 
quam naturam rerum reliquam legibus civitates regi, 
illi optimi cives et habentur et sine dubio sunt. Ex 
quo, si velis, obiter coUigemus non meras doctrinas 
philosophos sibi invicem opponere, at etiam aflfectus ; 
verumque cum pravo homine aliquando stare, falsum 
cum probo, ita ut viro gravi qui scientiam assequi 
velit multo cautius sit non homines sed doctrinas in- 
spicere, atque argumenta potius quam indignationem 
adhibere. Ut vero ad sophistas redeamus eorum doc- 
trinam quam in Gorgia jam vivide per Calliclem ex- 
presserat, rursus. in Republica per Trasymachum , 
denique ipse in Legibus exposuit Plato; hoc autem 
ultimo in loco presse ac circumscripte. Duas in partes 
universus mundus ab illis scinditur. Alteram partem 
fors creavit ; quae quidem maxima et validissima coelum 
capit omne, elementa quatuor, sidera, solem, lunam 
terramque, atque ipsum plantarum atque animalium 
genus. Alteram parlem ars humana genuit, mancam 
quidem atque exilem, quae machinis atque signis con- 
stat. Ex hac origine civilia instituta legesque pro- 
fluunt atque idcirco sunt paene contraria naturae. 
CiviUum praeterea peritiam aiunt parva quadam parte 
cum natura, magna vero cum arte concurrere, atque 
ita universam legum positionem non cum natura, sed 
cum arte, cujus positiones verae non sint, con- 

venire (1). » Coulra quos Plato strenue accingitur, 
(( Si qua, inquit, in hujusmodi rebus vel modica per^ 
suasio inveniri potest, non debet legum lator quum 
n^odo alicujus pretii sit, labore inde terreri, sed quam 
maximo ut dicitur clamore potest, priscae legi auxilium 
ferre, ralionibusque ostendere quod Dii sint (hos enim 
arte generatos sophistae contendebant) et quaecumque 
ipse pauio ante dicebas, atque ipse legi et arti ita 
suffragari ut vel natura vel non minus quam natura 
constare affirmet, cum mentis ipsius proles sint, ut 
recta ratio monstrat (2). » Ergo una mens, secum ipsa 
concors, omnem mundi harmoniam regit atque eisdem 
legibus et res natura ortas et res arte conflatas mode- 
ratur. E partibus naturae aliqua ars evadit. 

Inde sequitur ut leges civiles e rerum natura 
hauriendae sint : optimae sunt quae eam imitantur, 
pessimae quae ab ea dissident. Rationes quibus cives 
inter se conjunguntur, eae civitalis verae leges sunt ; 
ceterae leges fictitiae. Quod quidem Uber De Regno 
inscriptus nos docet his verbis : « Nonne imitamenta 
quaedam veritatis singulis haec erunt, quae ab intel- 
Hgentibus pro virili constituta fuerunt (3)? » 

Gredas ex illa doctrina sequi mobilia esse humana 
instituta atque mutari cum temporibus ? Male novisses 
philosophum geometricae amantem qui mundum in 
Timceo ex trianguUs ac spheris confecit : secundun^ 
quem naturae similUma maxime rigent. Quum defendit 
contra sophistas civitatem esse et naturae simul et artis 
opus, destinatum habet eam omni motu atque varie- 

(I) Legcy m, b. — (2) W., 890, d, — (8) Politicus, 300, c. 

tate solvere. Ars hominum si sit sola legum origo eas 
sibimet similes efficiat, scilicet male constantes et 
varias. Naturae autem consociata, ejus constantiae fit 
particeps, atque leges immutabiles gignit. Quftm vocat 
enim Plato naturam nos alio nomine appellamus, 
atque supra naturam esse dicimus. Hoc primum igitur 
notemus simul hic naturae partem civitatem pronun- 
tiari, atque ideo motu vacuam. Quid autem tam pugnat 
quam inertiam atque vitam eodem in loco ponere? 
Nonne ars nostra tantum atque noster intellectus res 
excogitatas inertes fingunt, in natura vero cuncta 
aBterno motu evehuntur ? 



2o Gonsaetiido. 



Quod natura constat habitum quemdam diutumum 
servare necesse est, atque consuetudinem. Namque 
sicut in homine minutos corporis intimi motus ratio 
providere non potest, ita in civilate lex scripta quae ra- 
tionis partes agit, non potest omnia civium in quaque 
re acta componere. At viget in corpore cujusque atque 
in civitate lex altera, non scripta, quam usus rerum 
quemque docuit, alterius fons atque fulcimen. « Quae 
dicuntur a nobis eae leges non scriptae a multis appel- 
lantur, nec aliae sunt quae leges patriae nominantur 
quam hujusmodi omnia. Atque quod paulo ante teti- 
gimus, nec ieges hsfec esse vocanda, neque silentio 
praetereunda probe dictum est. Haec enim totius rei 
publicae vincula sunt, mediumque tenent inter scri- 
ptas scribendasque leges, videlicet tanquam primre 
priscaeque omnino institutiones. Haec si probe posita 

sint, seque in eis homines recte assuefecerint, conscri* 
ptas leges stabili salute tutantur. Sin contra factum 
sit, contra contingit : quemadmodum in aedificiis acci- 
dit ubi si aedium sustentacula subtracta de medio fue- 
rint, concidere omnia cogunt, aliaque ex aliis dejici, 
et quae bene superstructa sunt dirutis prioribus cor- 
ruunt. Atque haec cogitantes novam hanc tuam civita- 
tem, Ciinia, undique vincire debemus, nihilo prorsus 
relicto quod fieri potest quod vel ad leges, vel ad mores, 
vel ad studia pertineat, his enim omnibus civitas nec- 
titur. Alterum vero istorum sine altero permanere non 
potest (1). » Qu8B vis autem mores efficit ac legibus so- 
lidura substruit fundamentum ? Recta hominum sen- 
tentia ; quae quum in omnibus mentibus meritam auc- 
toritatem obtinet, nuUa adhibita poena, peccati vel 
voluntatem lollit. At ea recta opinio, quum non ex 
ratione et doctrina sed ex usu pendeat (2), secundum 
couditiones temporum et locorum varias florebit vel 
corrumpetur. Veluti planta qusedam certos tractus 
terrsB colet. Interrogat in Legibus Atheniensis advena 
CUniam de regione in quam deducturi sunt Cretenses 
coloniam : « Quod, inquit, ad campos montesque et 
sylvas pertinet, quo pacto disposita est ? — Similis est, 
ait Clinias, reUquae totius Cretae naturae. — Asperam 
igitur ipsam potius et sylvestrem quam campestrem 
esse dicis? — Aio equidem. — Non est igitur ad acqui- 
rendum virtutem incommoda (3). » « Nec enim,inquit 
alias ipse idem Atheniensis, Platonis haud dubiiis in- 
terpres, nec enim, 6 Ciinia et Megille, nos fugiatTOa- 

(1) De Legibtts, 793, o. — (4) Id., 754. c. — (3) Id,, 704, d. 

gnam esse locorum ad ferendos meliores pejoresque 
homines difierentiam : quippe alii varietate ventorum 
et turbine, difficiles et protervi sunt, alii propter aquas, 
aHi propter cibos qui ex terra non solum corporibus 
commodi atque incommodi oriuntur, verum animis 
quoque non minus (1). )» Jam in Republica temporum 
certorum potestas denuntiata (2). In summa civitates 
in sinu fortunae positae ex illius libidine, aut potius ex 
voluntate deorum beatam pacatamque, vel infelicem 
ac turbidam vitam accipiunt. Navi similes summo fliuc- 
tui rerum aut violento aut tranquillo insident : nec 
nisi minima sui parte rectorum arte gubernantur. a Ac 
quidem ego conturbor, inquit Atheniensis lator legum, 
cum omnia humana fere ita habere videantur. — Qua 
de re dicis. — Dicturus eram nullum unquam homi- 
nem aUquid lege sancire, sed fortunas casusque varios 
incidentes, leges nobis per omnia ferre. Aut enim 
imminentis violentia belli, priorem pervertit rempu- 
blicam, legesque mutat; aut summa quidem penuria. 
Morbi quoque multa innovare compellunt. Pestis etiam 
diutina, multorumque annorum incommoda, et impor- 
tuna tempeStas. Haec si quis animadvertat non verebi- 
tur idem quod ego exclamare, mortaUum neminem 
iegem condere, sed humana omnia fortunis agi. Quod 
si quis in navigatione, gubernatione, medicina, mili- 
tari imperio affirmaverit, recte videbitur dicere. Sed 
rursus et istud similiter de iis ipsis bene dicitur. — 
Quidnam. — Deum quidem omnia, et fortunain oppor- 
tunitatemque simul cum Deo cuncta humana guber- 

(1) De Ugifju^, 747, d. — (2) /(/., 54«» a. 

nare. Mitius tamen concedendum tertium superiora, 
artem videlicet, sequi. Tempestate enim imminente 
multum interesse arbitror, gubernatoriam habeas ar- 
tem, necne (1). » At idem Plato, in Republica dixerat 
s§ posse, vel uno mutato (2), civitatem fundilus mutare. 
Quomodo haec non discrepantia judicemus, atque hinc 
innatam naturae vim, illinc extraneum artificis opus in 
constituenda civitate non dicamus advocari? Senes- 
cens quidem noster, atque inanes perosus Atheniensis 
populi turbas magis ac magis difficile opus hoc duce- 
bat ; sed nihilominus a spe sua deturbari minime pa- 
tiebatur. Educanda sibi si daretur recens colonia, aut 
civitas juveni tyranno gubemata, omnia sibi ex senten- 
tia processura non dubitabat. Tyrannus, inquit, vere 
temperans civitatis mores temporis puncto. mutabit , 
sapienti viro legum latori imprimis consociatus. <c Hoc 
enim si accesserit, omnia ferme Deus dederit quod 
dare solet, quoties civitatem aliquam felicem maxime 
vult fore... Quomodo vero ubique magnum quid aut 
arduum existimabimus ut cives eum statim sequantur, 
qui ita suadet et cogit? Nemo vobis persuadeat, o 
amici, aliter unquam citius et faciUus quam' principum 
exemplo leges in civitate mutari (3). » Ergo quum 
plantae minutissimae indolem nemo unquam se muta- 
turum profiteretur, utpote njitura ortam : indolem to- 
tius civitatis ac mores, a natura quos modo dixit infor- 
matos, Plato praedicat se funditus e pessimo in melius 
conversurum 1 

(1) De Legibus, 709. a. — (4) De Rep., 473^6. — (3) De Legibus, 710, c. 

3« DiTlms Inter partes labor. 

Quanquam hoc corpus reipublicae idem noster mi- 
rum in modum crescens depinxit, ac legem praeci- 
puam ejus vitaB, imo vitae omnis descripsit. Unum 
enim fieri nuUum animal potest nisi divisa inter ejus 
partes vitae officia sint. Haec laboris partitio totius 
Platonicae politicaB principium stat, quatenus naturae 
congruit. Quam propius inspiciamus. 

Principium vitae communis in eo quod vir quisque 
sibi necessaria solus suppeditare non potest, atque 
eget aliis hominibus. Quot res appetit, nec potest sibi 
parare , totidem hominum in commercium veniat 
necesse est. Indenasciturcivitas. Quae,parvaprimum, 
mox crescit in immensum, adjunctis omnis generis 
necessitatibus. At quum quisque pro aliis laborat, ma- 
gis ac magis habilis ad hunc quem frequentius exercet 
laborerafiet, minus autem ad reliquum. Paulatim igi- 
tur solum hoc officium cui magis aptus sibi videtur, 
implebit; et ad caetera caeteri magis idonei sese accin- 
gent. Adde quod tempora varia varium opus inducent ; 
senex aliis ac juvenis muneribus fungetur, atque 
ipsae anni tempestates varios a viris labores postula- 
bunt. Duplici igitur lege divisus labor, et indolis (id est 
habilitatis) et temporis; quam optime Plato expressit 
his verbis: !• a Considera nasci nos quidem non admo- 
dum similes sed differentes invicem, singulosque ad 
singula opera promptos natura produci. Quid autem, 
ageretne melius aliquis unus omnes simul artes, vel 
singuli singulas? — Singuli singulas. 2* Atquiethoc 

manifestum esse existimo quod si nobis in alio quo- 
dam negotio occupatis, opportunitas alicujus operis 
praeterit, ejusdem peritet actio. Non enim quod facien- 
dum est facientis otium exspectare vult, sed necessitas 
cogit facientem opus ipsum observata semper occa- 
sione prosequi. » Concluditur : « Ex his patet singula 
fieri etplura et melius el facilius quando singuli sin- 
gula secundum naturam occasione servata ab aliis 
cessantes efficiunt (1)» 

Sequitur ut ealege adstrictus alter sine alterocivis 
vivere non possit. Ita primum unum plures conficiunt, 
necessitate quasi vinculo conjuncti. Sic recentissimi 
physicorum atque CEconomici unam esse compagem 
partium hinc in quoque animali, illinc in quaque civi- 
tate intelligunt, ipsa Platonis verbapa^ne referentes. 

A.t ne temporum intervalla obliviscamur, citius redit 
Plato ad alteram doctrinse suae partem atque in viscera 
nascentis civitatis sibi propriam Unius ideam infun- 
dere, velint nolint conatur. Quum enim ante oculos 
crescat ha?c civitas omnibus artibus et opibus abun- 
dans, ecce subito copiam hanc ut quae nimio impetu 
frondescat recidere statuit. Inter sanam ac morbo 
affectam civitatem, jam multum interesse contendit; 
prior exigua ac quantum potest simplex; posterior 
turgida ac magna varietate artium operarumque dis- 
tracta. Quo vero tempore in morbum abundantia rerum 
vertitur? Scilicet quum carne homines vesci inci- 
piunt; quum operarii, quibus non eget necessario 
civitas in ea apparent, venatores, mimi, pictores, poetae, 

(1) Di liep.y 370,«. 

cantores, paedagogi, nutrices, tonsores^ bubulci ; quos 
passim commixtos in nascens corpus velut totidem 
pestes impetum faciented Plato nobis monstrat. At 
gravior etiam morbus ingruit quum medici atque judi- 
ces, advocatis sequentibus, necessarii videntur. Aut 
enim sanus sit homo aut cito moriatur oportet ; nec 
quisquam eget judice nisi legem violaverit aut velit 
violare : atqui in sana civitate nullus malus esse potest. 
Scimus in Legibus Platonem judices instituisse; sed 
non solum vellet judices inutiles esse, at etiam, ut ait 
in Polilico, leges ! Si vera ejus vota dignoscimus, civi- 
talem quamdam cogitatione amplectebatur parvam, 
pauperem, simplicem ignaramque, parvo ut maxime 
commercio ac victu contentam, in qua omnes suum 
munus si non sponte, at regis nutu vel minimo imple- 
vissent (1). In haccivitate null^e cupiditates saevissent, 
nuUus morbuSy nulla nec impietas nec nequititia, nec 
libido. Sic demum nec poet^, nec judices^ nec medici. 
nec coqui ulli in hac fuissent, nec impedivissent quin 
esset vere una. Sed precor ubinam terrarum potest 
istud somnium vigilantibus oculis unquam videri? Quid 
est istud animal quod hominem perfectum Plato vocat, 
quod vescitur herbis atque simul morbi expers est, 
impexum atque impeccans. Bestiane ? Verum cupidi- 
tates nonnovit. An Deus? Deus non eget, vel herbis. 
Si vero quseras quo jure recidat in civitate sua quidquid 
ultra quosdam fines fert sponte natura, invenies Plato- 
nem oculos habere super Idea deCixos, cujus ad efCi- 
giem viventem civitatem castigat emendatque. Hic 

(1) De Legibus, 6U, b et sqq. De Rep., 372, d. 

autem idea illa ipsa sine dubio emendHnda ac casti- 
ganda ! Quae est ista ratio placitum quidquid sibi fuerit, 
ob hoc quod placet, in coelo ponere, et aeternum 
renuntiare (1)? 

Grescit nihilominus, ijuamvis morbo affecta civitas ; 
quam ulique Plato crescere sinit. Moxingens numerus 
civium in classes necessario dividitur. Qui enim car- 
nem edunt terrse vastos tractus appetent per quos 
pecora educere possint. Fines ergo vicinarum gentium 
invadent ac bellum ciebunt. Inde exercitum comparare 
conabuntur. Milites vero suum ad munus idoneos 
nulla civitas possidebit nisi illos a pueritia educandos 
curaverit; « si quidem, inquitipse Plato, tu atque nos 
omnes recte superiora concessimus, cum urbem con- 
stituentes in hoc convenimus impossibile esse unum 
plures artes bene exercere (2). » Tertia autem classis 
oritur ex eo quod necesse est viros paucos cuncta in 
republica providere ac temperare : scilicet magistratus. 
Quod triplex hominum genus putes tria veluti organa 
in corpore civitatis esse ac viventium partium munus 
exsequi. At si res attente consideres, videas Platonem 
eo modo classes definisse ut potius cogitationes viduas, 
a rebus abstractas, quam partes viventis animaUs eas 
effecerit. 

Jam quis est unusquisque aut opificum, aut mi- 
litum, aut magistratuum quibus elementis constat 
quseque classis? Magni momenti sunt haec Platonis 

(1) .. •TTapairXr^oiov iroiouvTc; xZiq Ocou; jjtiv cTvat yaoxovoiv, 
avOp(*>7roc(^ci; ^c. OCitc yap cxcTvoi aXXb cttoiouv n avOpoairou; ai^iov»;, 
ouO* oStoi Ta ci^Yi, aXX' aioOiOTa ai^ia. (AriST.) 

(2) De Rep., 874, a. 

verba : a In quo plane ostendere volebaaius, quod 
et aliorum civium unum.quemque ad unum id opus 
duntaxat ad quod natura est aptus, ducere decet, 
ut quisque unum aliquod suum opus exercens, non 
multi sed unum existat, atque ita civitas tota una fiatj 
non raultae (1). » Quibus verbis intelUgendum est 
unumquemque civium quamvis plures artes exercere 
atque plures partes agere possit, uni muneri circum- 
scripte adhibendum esse. Potesl apud nos operarius 
agricola miles simul evadere dum juventute floret; 
potest idem annis maturus ad res publicas, quatenus 
par huic muneri a civibus sBstimatur accedere; idem 
secundum vitae tempora atque etiam uno tempore 
multiplices facultates exercet, non modo privatas (quaB 
sunt paBne innumerae) sed etiam publicas. Non nos 
fugit Platonem hunc in modum disseruisse de militiae 
atque imperii numere quod ab eodem viro alterum in 
adolescentia, alterum in senectute velle videtur adim- 
pleri (2); non nos fugit eumdem velle femimam et 
matrem simul et bellatricem esse. Sed si doctrinam in 
summam consideres, intelUges quemque hominem 
virtutem unam, munus atque officium unum in Plato- 
nica civitate agere atque exprimere ; ita ut classis 
quaeque talibus elementis nimirum simplicibus con- 
flata, ipsa unam qualitatem, unum cogitatum, essen- 
tia atque actu viduam significet. Respublica has omnes 
quaUtates in se contrahit ; est vero solos per philoso- 
phos sapiens, sblos per milites fortis, solos per agri- 
colas atque artifices laeta. (a). <ic Ergo ex minima quadam 

(1; De Rep,, m, d. — v^) /rf., 498, a. 

gente suique parte, et ex scientia quae in praesidente 
et principe parte inest, tota sapiens erit secundum 
naturam civitas instituta... (6). At vero neque inventu 
difficile est quid fortitudo sit, quave civitatis in parte 
locetur, propter quod fortis civitas noncupatur. — 
Quonam pacto? — Quisnam ad aliud quicquamres- 
piciens civitatem vel timidam vel fortem nominat, 
quam ad eam partem quae pro ipsa pugnat ac mili- 
tet (4)? » (c). Idem de felicitate. Putas omnes inhac civi- 
tate beatos esse? oblivisceris unam unum quemque qua- 
litatem exprimere. a Quemadmodum enim si quis nos 
figuram hominis depingentes vituperet quod pulcher- 
rirais animalis partibus non pulcherrimos etiam colores 
apponamus : oculi enim pulcherrimum membrum, 
non purpura, sed nigro colore essent depicti : decen- 
ter utique respondere videamur non oportere adeo 
nos pulchros oculos pingere , ut ne oculi quidem esse 
videantur, ac neque caetera membra ; sed considerare 
debere si singulis decorem suum tribuentes, totum 
pulchrum reddamus ; sic nequo nunc nos cogas, dice- 
remus, ea custodes felicitate afficere quae illos quidvi?; 
aliud potius quam custodes efficiat... Porro si tibi 
parebimus, neque agricola agricola erit, neque figulus, 
figulus (2). » Ergo singulae classes singulam quali- 
tatem atque ut ita dicam ideam expriment; quae vero 
quum ita sint, quid est tota civitas? Animalne vivens, 
an qUaUtatum manipulus? Civitatem Plato hac im- 
modica ac praesertim male ducta avaXuaci dissolvit, ac 
subtiles in auras velut discutit ac dissipat, nedum eam 
ante bculos nostros agentem ponat. 

(1) De Rep., 448, e ; 449, a. — (2) Id., 420, d. 

At, dicet aliquis, facultates animi quibns Plato clas* 
ses reipublicae alias confert, nonne vigent atque ipsae 
vires sunt? Quo objecto facilius nostram sententiani 
aperiemus. Notum omnibus est Platonem magistratus 
eosdemque philosophos menti contulisse, milites cus- 
todesve pectori, opifices atque agricolas ventri vel 
cupiditati. Exemplura ponamus hanc ultimam faculta- 
tem classemque. Civibus, ait noster, labori ac quaestui 
dediti cupiditates similes sunt, cupiditates quidem 
necessariae atilibus fabris; cupiditates vero delicatae 
et eCFrenatae operariis ad luxuriam pertinentibus. Te 
rogo ; sunt cupiditates istae in homine aliquid abs par- 
tibus corporeis quibus insident? Minime, mehercule. 
Neque harum concursus reipsa similis horninum quaes- 
tui deditorum turbae.Platoillas crabronibus comparat. 
Prave ut opinor. Nam crabro quisque in se motus cau- 
sam , essentiamque vivam continet : cupiditas autem 
quaeque nihil est nisi modus quidam corporeae sub- 
stantiae : a qua sejunctus rmllum motus nec vitae 
principium possidet, praeter quod mens ac Ungua ei 
conferat. Eodem pacto classis quaeque civium nihil est 
absque civibus ipsis nisi cogitatio et nomen. Quod si 
veUs corpus quoddam vivum efficere, tibi, quod ad 
virum quemque attinet, jungenda corpuscula viventia 
atque certis legibus ordinanda, non facultates, quod 
ad societatem, jungendi atque ordinandi cives, non 
virtutes nec Ideae. Tum quaeque corporis parlicul» non 
unam vim nec cives unum munus exercebunt; verum 
utrinque multipUces dotes viresque vigebunt. Eodem 
modo omne totum ex his elementis conflatum multi- 
jugis quaUtatibus praeditum apparebit : hinc membra, 

cer, jecur, cerebellus, illinc domus, vicus, civitas. Sic 
demum tanges societatem animali spiranti similem, 
materia simul atque anima concretam, oculis manifes- 
tam, positam in medio, Sin aliter, ac velis qualitates a 
rebus sejungere, umbram essenti» atque simulacrum 
finxeris. 

Classes quidem natura informatae videntur si quos- 
dam locos Platonis adspicias. Aureum, argenteum, 
aeneum ferreumque genus propter insitam sibi diver- 
sam indolem sic nominantur. Jam in quoque genere 
similes liberi parentibus nasci dicuntur : hic natura 
rerum securum absque voluntate et arte imperium 
exercet. Hoc vero attende : « Evenit autem quanquam 
ut ex aureo nascatur argenteus et ex argenteo simili- 
ter aureus : cseteraque ita vicissim. Quapropter ipsis 
principibus et primo et maxime Deus prsecipit ut 
nullius rei majorem curam custodiamque suscipiant 
quam natorum, ut dignoscant quid ex quatuor his po- 
tissimum, illorum animis sit immixtum; et si quis ex 
ipsis nascatur aeneus aut ferreus, nullo pacto miserea- 
tur, sed honotem illi naturae convenientem tribuentes, 
inter opifices vel agricolas mittant. Rursusque si ex 
illis nascatur aliquis aureus vel argenteus, honorantes 
extollant partim quidem in custodes, partim in auxi- 
liarios (1). » Ergo magistratus interpretantur naturae 
voluntatem atque soli indolem cujusque quum nasci- 
tur dijudicant. Quae conditio atque origo propriam 
classium speciem definit. Non habent in se motus 
principium, at extrinsecus accipiunt. Partes sunt ma- 

(1) De Rep., 415, a 

chinae non corporis. Sed quomodo unam esse machi- 
nam duceremus? Solum animal vere unum est; cujus 
enim partes nuUo pacto sejungi vel etiam loco mutari 
possunt : quoniam ipsae vinculum quo caeteris partibus 
religantur nectunt, atque locum quo insident ipsae 
etiam prono quasi pondere deligunt. 

Ut illa breviter contraham, una quidem munerum 
parlitione civitas effici possit, ea autem duplici lege : 
primo, ut quaeque classis, altera alterius opem poscens, 
hominibus spirantibus non ideis vacuis constet, et 
idcirco ipsa possil in partes vicissim abire ; secundo^ 
ut sponte venientibus viris eadem confletur nec elec- 
tos e principum arbitratu etiam invitos admittat. In 
omni enim corpore vita praedito partes Ubero motu 
consentire solent et invicem in infinitum organicarum 
partium numerum dividuntur. Vel simplicissima ma- 
china magis quam tria instrumenta continet : quid 
dicam de compage corporis viventis omnium impUca- 
tissimi (4) ? 

40 Jusatia. 

AUud vinculum civitatis justitia. Quae quidem vaUdo 
nexu cives consociat, quum constat in jure tenendo ac 
defendendo, non solum in se sed in caeteris, utpote 
communo omnium boni. Sic omnes singulos amplec- 
tuntur atque pecuUarem injuriam suam universi du- 
cunt. At Plato longe aUo modo justitiam definit. Eam 
enim virtutem existimat esse qua quisque in suo 

(1) Yid. LeibDitii Monadologiam. Erdmann, 710. 

munere continetur. At ea justitia vi& societate eget ut 
floreat. Namque vir singulus partibus constat, quarum 
si una quaeque suo munere fungitur, justus extemplo 
evadit. Goncedamus vero eum potius in socielate ver- 
santem justum fieri, quum se in suo officio continet : 
credis civitatem hac justitia posse stare? Non sumus 
iiominis unius officii, sed multiplicis ; quod jam abunde 
monstravimus. Imo justitia vera non est, si quis tan- 
tum abstineat a munere alieno, atque a re aliena; pri- 
mus justitia amoris gradus; quae nos non solum ad 
abstinendum sed etiam ad agendum compeliit, quum 
omnes suos numeros habet. Strenue nobis opera pro 
jure conferenda, id est pro hominibus si quos aliquis 
laedat. Multis in occasionibus injustus est non modo 
qui arripit, sed qui non ultro dat atque confert. Non 
ergo sperandum est Platoni suam civitatem hac justitia 
jejuna ac continenti posse in unum coire. Gaeterum cur 
forent ejus cives vel hoc sensu justi? Duo praecipua 
momenta homines ad agendum impellunt, utilitas 
atque amor. Quae quidem ambo nusquam apud Plato- 
nem in animis civium apparent, nisi ut depugnent con- 
tra justitiam. Nemo sua sorte ita contentus in hac ci- 
vitate vivat, ut velit eo ubi fortuna eum locaverit 
manere. Necesse erit toagistratus cuique justitiam 
imppnere quam sponte nemo exerceret : at quomodo 
magistratibus ipsis justitia imponatur ? Quis custodiet 
custodes ipsos, in sua maxime conditione infelices? 
Nullo pacto justam reddes civitatem quae non sponte 
jus amplectatur. Quod ad amorem pertinet, quomodo 
cives inter se dulce commercium agerent, quum ma- 
gistratus ipsi in civibus nihil nisi numeros atque ideas 



— 53 — 

videQt, quibus disciplina civilis utitur more geome- 
trico. Quamcumque doctrinam de politica re profitea- 
ris, si vivis elementis societatem humanam constare 
sis memor, quum vexari ea atque dolere senties, mise- 
ricordia et benignitate movebere ; ita enim sumus 
affecti ijt pares cum paribus sensus communicemus. 
Sed vir geometer aut logicus qui de numeris, lineis 
aut ideis agit, immotus mediis clamoribus ac lamentis 
paanet. Adde quod, quum illi civitas non elementorum 
suorum ope, sed idearum virtute vigeat, parum refert 
quin recidat quiquid rationes suasimpedire possit.Mille 
civium jactura, aut totius civitatis calamitas quid est 
cum ratione recta collata? Vide itaque quam justitiam 
Plato instituat ut plane una sit civitas : horao illi res 
vilis (4); ideo quum Dei consiliis obstitit e medio tol- 
lendus. Laudatur Esculapius quod « homines et natura 
et incontinentia morbosos vivere, neque iis ipsis, 
neque aliis conferre » putarit; abduntur pueri, atque 
reliquuntur quum aut spurii aut deformes nati sunt (2). 
Denique non uno in loco purgare civitatem omni nefa- 
ria parte jubetur philosophus. Unum ex multis lege : 
« Cumque pastor atque bubulcus equorumque curator, 
caeterique ejusmodi greges et armatnenta susceperint, 
non antea curant quam singulis convenientem purga- 
tionem adhibeat, porro sanis ab aegrotantibus, gene- 
rosisque ab ignavis segregatis, altera in greges alios 
mittent, altera vero curabunt... Sed de caeteris anima- 
libus minor cura... de hominibus vero maximum le- 



(1) De LegibuSy 803, b, c; 804, b, — (i) De Rep,, lib. V, 459, e; 4uO, c ; 
461, c. 

gislator studium habebit... Ac si quis tyrannus simul 
legum lator sit, difficilibus et optimis lustrationibus uti 
poterit. Nam exactissima purificatio, quemadmodum 
medicina quae validior corporis adhibetur, doloris plena 
est et cum ultione justa poenam infert, morte peccan- 
tem aut exsiiio damnans (1). » Itaque antequam ad con- 
stituendam civitatem tyrannus legum lator se accingat, 
morte aut exsiUo pravos suo judicio homines est mul-^ 
ctaturus. Hanc quam appellabimus justitiam aut saevi- 
tiam, harmoniam aut partis ab altera mactationem? 
Dubium est quin ex hoc principio pax et concordia 
oriantur. At isti peccaverunt aut peccare possint; quid 
de hoc altero loco ubi vel otiosi e republica tollendi cen- 
sentur. « Dicebam utique oliosorum et prodicorum ho- 
minum genus partim fortius et viriiius esse, partim igna- 
vius; et illud quidem ducere, hoc autem sequi, quos 
deinde bostes fucis in superioribus comparavimus : illos 
quidem fucis aculeatis, hos autem aculeis carentibus 
fucis. Isti quidem in quacumque fuerint civitate eam 
turbant quemadmodum pituita ac bilis corpus. Quos 
oportet bonum medicum et legum fundatorem non 
minus quam solertem apum cuitorem eminus praeca- 
vere, primum quidem ne oriantur in civitate : ac si 
oriantur, ut cum ipsis favis protinus excidantur. — 
Ita prorsus agendum. » 



(1) De Legibusy 735, a. — (2) De Rep», 564, 6. Cf. Politicum, 309, a. 

5« Ciommimis origo. 

Amor, inqnis, cives devinciet quos justitia tantum im- 
pediverit quin i^ter se faede misceantur. Primum amore 
consociabuntur utpotequi ab eadem terra geniti atque 
nutriti fuerint. Hic opportune Plato Sophistis reluctatur 
qui praeclarissimum humani pectoris aflTectum quan- 
tum in se erat demoliebantur. Plerique enim e civitate 
sua voluntario exules urbes Graecas percurrebant atque 
in his erroribus, necnon etiam triumphis, priscam 
patriam omnino obliti fuerant. Caeterum quum leges 
in quaque civitate artis humanae opus esse crederent, 
iisdem putabant legibus omnes homines posse guber- 
nari, ac dolebant genus humanum diversis institutis ac 
finibus esse divisum. Inde omnes natura propinquos 
existimabant declarabantque, non modo religionibus 
horum temporum sed rationi, ut nunc judicamus, sacri- 
legam manum inferentes. Jam Socrates his novis rebus 
obstiterat : Plato magistrum secutus saepe in has sen- 
tentias incurrit nunc in Critone^ nunc autem ipsa in 
Republica atque in Legibus. In lubrico sitam ducit 
civitatem in qua inter hostem et civem nihil intersit. 
« Ecce ita dico, inquil in Republica, quanquam nescio 
qua audacia, quibusque verbis fretus dicam; atque 
aggredior primum ipsis principibus et miUtibus sua- 
dere deinceps aut reliquis civibus quae ea quibus nos 
ipsos enutrivimus, erudivimusque, tanquam somnia 
visi sunt circa seipsos omnia habere. Erant aut tunc 
revera sub terra intus formati et enutriti ipsi et arma 

eorum et supellex omnis. Postquam vero omnino per- 
fecti fuerunt, terra ipsa ut mater eduxit. Et nunc qui- 
dem tanquam matri et nutrici regioni huic in qua sunt 
consulere debent, atque succurrere, si quis eam inva- 
derit, deque caeteris civibus tanquam de fratribus 
terra genitis cogitare... Estis utique omnes in civitate 
anquam fratres (1)... » Rursus in Legibus : « Hac 
mente, inquit (agros) ita distribuant ut putent singuli 
sorteui suam toti civitati esse communem. Quippe cum 
ea regio patria sit, magis eam colere debent quam filii 
matrem. Haec enim cum Dea est, domina mortalium 
est. Idem quoque de indigenis tam diis quam daemo- 
nibus est censendum(2). » Inde numerus civium quem 
abire in infmitum sophistaj sinebant, imo optabant, 
Platoni finitus : circumscripti simul fines; neque enim 
possent magnam vim civium exiguifinescapere, neque 
nimis pauci cives late continuatos finesdefendere. Patet 
autem hos fines eo difficilius defendi quo finitimi po- 
puli potentiores aut bellicosiores futuri sint. Nihil ergo 
ante rem potest de hoc lege sanciri. « Quanta autem 
multitudo sufficiens sit, non aliter recte discitur quam 
agrorum vicinarumque civitatum collatione. Ager qui- 
dem tantus sit ut tot raoderatis hominibus sufficiat, 
neque majori opus. Tot vero esse debent ut injuriantes 
vicinos possint depellere et injuriam patientibus auxi- 
liari (3). » — « Et quatenus civitas ita ut nuper ordi- 
nata est, temperala existet, maxima erit. Non opinione 
inquam, sed revera maxiraam fore, etiam si mille 
duntaxat propugnatoribus constet. Ita enim magnam 

(I) I)e Rep., 414, d, — (2) De Legibus, 740, a, — (3) Id., 737, d. 

civitatem uiiam haud facile vel inter Grcecos, vel inter 
Barbaros quandoque reperies ; quae tamen hujusce- 
modi civitate multo majores videantur multis inve- 
nies (1)... Annon hic igitur pulcherrimus erit nostris 
principibus augendus civitatis terminus cui cum tanta 
fuerit tantam regionem tribuere decet, reliquum autem 
dimittere. — Quisnam terminus? — Arbitror equidem 
quousque adaucta civitas una permaneat, eousque au- 
gendam esse, non ultra. Hoc praeterea praeceptum cus- 
todibus servandum mandabimus, ut nec parva civitas 
nec magna videatur esse, sed una atque sufficiens. » 
Semel vero finitus, non jam mutabitur civium nuraerus. 
Hoc mirum. Quum enim variis in regionibus et locis, 
secundum magnitudinem vicinarum^ civitatum nume- 
rus civium minor aut major ponendus sit, mutatis 
his conditionibus, mutandus videtur numerus ipse. 
Gaeterulnsponte mutabitur causarum obscurarum nutu. 
Plato immobilem eumjubet manere. Quo pacto? Hic 
etiam summa principum potestas rei consulet. a Nume- 
rum autem nuptiarum arbitrio principum concedemus 
ut ad hostes ac morbos caeteraque hujusmodi respi- 
cientes, eumdem quam maxime numerum civium ser- 
vet, neque popuiosa civitas nimis sit quoad fieri potest, 
neque vacua (2). » Quos quidem magistratus non modo 
nuptiarum numero sed etiam puerorum (3) custodes 
praepositos videmus. Sic igitur adversus Sophistas 
quum saperet Plato finitam esse corporis civilis magni- 
tudinem defendendo, ipse suae pugnabat sententiae eam 
magnitudinem immutabilibusincludendofinibus ; illos- 

' (l) De Rep., 4i3, b. — (2) De Leg., 740, 6, c. — (8) De Rep,, WO, a. 

que fines magistr^tibus daQdo constituendos : quasi 
viventia corpora machinaB instar arte extendi aut mi- 
nui possint ! 

6» Gommones oonjages, liberl, peoonied. 

Illa erat vere a natura ducta politica quaB insanas 
Sophistarum doctrinas redarguebat, de excidendis an- 
tiquae civitatis mcBnibus ; sed quod attinet ad araorem 
quiviros cum mulieribus, natos cum parentibus devin- 
cit, Plato nescio quam fictam et e nubibus raptam 
rationem rursus adhibet. Pulcherrimam in Legibus 
sancti conjugii effigiem expressit ; at illam a perfecto 
exemplari longe deflexam ne obliviscamur. In Repu- 
blica conjugium hoc nomine dignum toUit nec sinit 
ullam esse nisi sexuum conjunctionem. Num sit magis 
hinc una civitas ? Agnoscit Plato esse quamdam neces- 
sitatem amatoriam acriorem quam necessitatem geo- 
metricam. Ergo feminas viri appetent. Verum quo 
pacto ? Num genus omne virile, genus omne muliebre 
diliget? Res alio se modo habet : singulos singulis 
necesse est inflammari. Enigitur resurgunt illae discor- 
diae quas noster e possessione feminarum non com- 
muni erupturas credidit. Si commune jus, saltem 
communis possessio esse non potest. Itaque hic impe- 
rium magrstratuum adhibebitur : ars naturam iterum 
emendabit. « Igitur festa quaedam erunt legibus desi- 
gnata, in quibus sponsos et sponsas congregfibimus, 
sacra fient et hymni apoetis nostris, celebratis nuptiis 
convenientes... Sortes quaedamtali modo instituendae 
ut deterior ille in quaUbet copulatione fortunam non 

principes culpet (4). » Quo autem consilio sortes illas 
magistratus miscebunt? Hic videmusdivinum Platonem 
pecorum ritu humana corpora jungentem. Quidquid in 
recentissimorum doctrinis maxime cum humana digni- 
tate pugnare sestimatum est, hoc noster non dicam 
permittit velut naturae jubenti obvium, sed veluti a 
ratione jussum imponit. « Constat utique quod nuptias 
deinceps quoad fieri potest sacras instituemus. Essent 
autem sacrae quae utilissimae. — Summopere. — Quonam 
pacto utilissimae erunt ?. .. Video equidem tuis in aedibus 
et venatorios canes et generosos aves frequentes. 
Numquid ad istorum coitum et generationem quando- 
que animadvertisti ? — Quorsum illud? — Primum in- 
ter hos ipsos, Ucet generosos, nonne sunt et fiunt 
praestantissimi quidam. — Sunt. — Utrum ex quibus- 
cumque aeque fieri generationem permittis ? An curas 
potius ut ex optimis generetur ? — Ex optimis. — Num 
ex tenerrimis quibusdam an senio confectis? An in 
aetatis flore potius constitutis ? — Ex his ipsis potius. — 
Ac nisi hunc in modum generalio deducatur, longe 
deterius fore canum et avium genus existimas? — 
Equidem. — Putas in equis caeterisque animalibus 
aliter evenire? — Absurdum id esset. — Papae ! o dul- 
cis amice! quam perspicacibus ac summis nobis.est 
opus principibus, siquidem in hominum genere simi- 
literseres habet!... Oportet profecto, secundum ea 
quae nuper concessimus, optimos viros (per fraudem 
magistratuum honestam) muUeribus optimis ut pluri- 
mum congredi, deterrimos autem contra deterrimis. Et 

(1) De Rep,, 460, «. 



- 60 - 

illqrum quidem prolem nutrire, horum minime , si 
armentum excellentissimum sit futurum (1). » Ergo 
potestas summa rempublicam omnem veluti stabulum 
administrabit, pulchra pulchris corpora admiscebit, ac 
siquid deformein lucem invitis principibus edatur, illud 
trucidabit! Sciebat tamen Plato longe aliud naturam 
homines docere. « Non oportet, exclamat in Legibus, 
ut cives nostri avibus muUisque belluis sint pejores ; 
permultos enim greges ipsarum videmus integre et 
caste antequam procreandi tempus advenerit, vivere ; 
sed quum hanc aetatem attigerint, mas femina*., femina 
mari conjunctaejuste sancteque inprima perseverantes 
amicitia rehquam peragunt vilam. Oportet igitur esse 
eos besliis meliores (2). » Curergo hancpravam, illam 
rectam vitae perfectae effigiem habet ? Cur naturam in 
vernaculo non in libero armento quaerit? Quomodo 
non videt bestias ipsas optimas et pulcherrimas se invi- 
cem seligere, atque ideo genus humanum, immenso 
(utpote ratione praeditum) intervallo praestans, non 
egere rectore ut ipso instinctu amoris salubrius atque 
melius fiat? Haec Plato neglexit quia fixum in ejus 
mente stabat divinam astrorum societatem esse in 
nostra exprimendam ; ut Deus fabricat administratque 
deorum coetum quos nulla genitalis libido invicem con- 
citat, ita civitas a manu sapientum, omisso cupiditatum 
stimulo, regenda illi videbatur. Sic vita e partibus 
civitatis ut ita dicam recedit, et tota in summo loco 
includitur ut inde defluat in partes : id est animal in 
machinam vertitur. 

(1) 459, fl, lib. cit. — (2) De Leg,, 840, c\ 

Quid dicemus de cominunibus pueris? Omnes ju- 
venes maturae aetatis viros ut patres amaturos, hos 
deinde juvenes ut filios dilecturos quum Philosophus 
contendit, parum videlicet ipse suaB legi confidit; 
nam alteram legem huic in subsidium vocat, qua 
imperatur pueros non verbo tantum sed animo atque 
re illam patrum multitudinem diligere.Ergo siquisunt 
ia hac civitate teneri et dulces affectus, hi ipsi im- 
perio magistratuum debent excitari. Ne amor quidem 
sponte orietur ! Nihilominus hinc maxime unam rem- 
pubUcam fore sperat. « Cuicumque enim quis occur- 
ret, vel fratri, vel sorori, aut patri aut matri aut fiUo 
aut fiUaB sive, horum natis, seu majoribus putabit oc- 
currere... In hac igitur civitate maxime omnium uno 
aUquo bene vel male affecto, uno ore clamabunt 
omnes : Meum bene se habet, vel Meum se habet 
male... Cum hac opinione ac verbis hujusmodi sequi 
dicebamus, ut et voluptates communes sint et dolores... 
In eo igitur maxime nostri invicem communicabunt 
quod meum dicent : ex qua communione sequetur ut 
voluptates et dolores communes habeant. Horum vero 
causa una, cum reUqua civitatis constitutione, est ipsa 
custodum circamuUeres fiUosque communio. Enimvero 
summum hoc civitatis bonum esse confessi sumus 
cum civitatatem recte gubernatam similem esse dice- 
remus corporis, cum singulis partibus suis circa volup- 
tatem et dolorem quoque modo communicantis?... 
Maximi itaque boni causa civitatis nobis patuit esse ipsa 
inter auxiUarios muUerum fiUorumque communio (1). » 

[\) De Rep., 463, c. 

Dic, quaeso, num similem esse corporis judicabis 
civitatem in qua a summa usque ad intimam 
partes omnes motum patiunlur nedum e visceribus 
proditum cieant? Siue ullo dubio, quoties, alicujus 
nostrum digito percusso (1), corpus totum ac tota 
anima condolent, nunquam id fieri posset nisi sponte 
quaeque pars erecta suam ut ita dicam defensionem 
susciperet ac vicinas amplecteretur : quod si animae 
jussus expectarent partes, nulla nec molestiae nec 
voluptates unquam orirentur nec ulla partium inter se 
conjunctio. Quae unumcumque animal regit, unde vis 
haec appareret nisi e partibus coUigeretur, sigillatim 
arcte cohaerentibus ? In corpore civiii gens aut familia 
primum organum stetit et stat etiamnunc Hinc omnis 
ordo atque consensus profectus. 

Idem de communi rerum possessione. Coramercium 
Plato non vidit esse inter homines longie validius vin- 
culum quam communis penuria, nam quo nomine ap- 
pellem hanc omnium quam velit institui bonorum 
modicorum aBqualitatem (2) ? Attamen ipse monstravit 
necesse inter operarios et mercatores laborem dividi. 
Cur paulatim se ad tantum divitiarum ac mercaturae, 
hujus divitiarum praecipui fontis, odium retrahi passus 
est? Cur haec atque taUa tam in Republica quam in 
Legibu$ frequentia scripsit? « Hinc effusius ad pecu- 
nias cumulandas delapsi quanto id preciosius existi- 
mant, tanto virtutem existimant viliorem. Annon ita 
virlus a divitiis discrepat quasi utraque in lance statera 
sint posita, semperque in contrariam partem decli- 

(1) De Rep,^ 462^ d, — (2) De Leg., 741, e. 

juaiido igitur io civitate divitia ac divites hoDO- 
irirtus probique viri despiciuntur (1). » Gensus 
., bic utpote honorum origo condemnatus, in 
acceptus. At uihilominus divitix ultimo in 
onis ilialogo etiam acrius culpatae, Non solum 
enim vutt aiiiiQ» corpus, divitias corpori subjicl ; ducit 
imolaetas res virtutiquam maxime contrarias. « Nam, 
inquit, viri civilis meutem habentis non ea voluntas 
cst ut nos asserimus qiiam in legum latore optimo esse 
multi affirraant , ut quam maximam et ditissimam esse 
velit civitatem, auro et argeato refertam, ac terra 
marique dominantem (]uibus addunt ut quam optimam 
etiam ac felicissimam esse velit, si recte leges laturus 
est. Sed horum alia fieri possunt, alia minime. Pos- 
sibilia igitur volet fundator legum, impossibilia nec 
volet... Felices ergo et probos esse, quie simul neces- 
sario ferme fieri solent volet quidem, divites autem 
valde simulque probos esse impossibile (2). » Indum 
' monacum crederes audivisse. Unde ergo illud : Vcb 
vobis divitibus, psne in Piraeo, corammari navigiis ac 
foro omnis mundi antiqui mercibus onerato a Piatone 
pronuhciatum ? Non soium credo, quiadivitis Utes 
generent, et multitudinem opificum turbulentaro pro- 
pagent, et civitatem quin perfecte una sit impediant, in 
fortuuas noster invehitur, sed quia ipse a Pythagoraeis 
scoUsatquepraesertimamysteriisreportaveratquidquid 
augere possit corpus, idem simul animum attenuare (3). 
Nunquam nobis obUviscendum secundum Platonem 
vitam vere mortem esse ac mortem vitse initium, ani- 

(1) De Ktp., BB», e. — (1) Id., 741, d. — (S) CT. Tiotmim, M, a. 

mumque quum in corpus descendit omnem vim in se 
insitam amittere, atque vitae munera praecipua totidem 
morbos appellari (1). Gorpus autem civitatis iisdem 
legibus, quibus hominis cujusque corpus, regi com- 
pertum est. Quae quum ita sint, quomodo laetas res 
ipsis civitatibus non quamdam animi labem existi- 
maverit? Quidquid in Dialogis ab hac sententia re- 
cedat, censeamus contra vulgi depravatae opinioni 
concessum. Ne miremur ergo eum quod audivimus ex- 
clamare : nihil refert utrum jejuna an laeta sit respublica 
dum virtutem exerceat! Quin etiara, nescit (si quod de 
humine uno de civitate dicitur), utrum referat eam 
vivere an mori, ut jequum est, cui videntur corports 
vices nihil ad animum spectare. « Non abjiciendus bel- 
licosis hominibus is Deus est (scilicet Pluto) sed colen- 
dus, tanquam generi hominum semper optimus. Nam 
animae corporisque conjunctio nuUo modo melior est 
quam soiutio, ut ego serio loquens affirmo (2). » Hinc 
damnatae divitiae, utpote vincula animae gravantes, et 
ideo non solum amicitiae sed maxime virtuti con- 
trariae. 

7« Disoiplina. 

Haec sunt instituta Platoni carissima, maxime apta 
ad unam efficiendam civitatem, scilicet « omnia inter 
amicos esse communia. » Sed lex parum valida quum 
suis solis viribus freta veteres mores coepit funditus 
evertere. Advocanda educatio quae radicitus evellat 
quidquid novis legibus obstet, imo quaj legibus ad- 

(1) De Leg., 783, a, voaTQ/Aara. — (2) De Leg,, 8318, d. 

hortationes suasorias addat quum de quibusdam rebus 
tacere coguntur. Tyranni est vi civitatem coercere; 
regis autem volentes cives ad beatam necnon ad pro- 
bam vitam ducere. Quidquid enim a pueris fuimus 
assueti, id facile ac feliciter perficimus, paene inscii. 
Si vero omnes easdem consuetudines educatione con- 
ceperint quam una consentient ac cohaerebunt ! 

Causa horum optime a Platone monstrata. « In 
omnibus namque viventibus prima ipsa germina, si 
apte coeperint ad naturae suae virtutem, vim habent 
summam ad finem sibi debitum imponendum. Quod 
et in plantis evenit, et in brulis tum sylvestribus, tum 
etiam mansuetis et in hominibus. Hominem enim 
mansuetum animal esse dicimus. Porro si cum natura 
felici rectam quoque disciplinam fuerit assecutus, in 
divinissimum mansuetissimumque animal solet eva- 
dere : sin vero non satis aut non bene fuerit educatus, 
ferocissimum omnium quae in terris nascantur animal 
reddLtur(l). » Quodquidem confirmabitur si quis cum 
Platone animadvertet maxima incrementa in primis 
annis hominum naturam accipere. 

Intellectus autem qui in homine maturo regia potes- 
tate fruitur, in puero debilis. Qui quidem voluptate ac 
dolore maxime impeUitur, et sola hac via ad virtutem 
tendere potest. Ars ergo educatoria in hoc praesertim 
constat ut in pueris adhuc insciis sensus isti recte 
informentur; non prohibita quidem ratione, at tantum 
admissa quantum crescentibus annis praesens magis 
acmagis in quoque fiet. Hinc definita disciplinae vis 

(1) De Legibus, 765, e. 

seu a recta voluptatum atque dolorum institutio » seu 
« virtus quae primo pueris advenit (1). » Namque « si 
voluptas et amor dolorque et odium recte in animos 
influant antequam ratione moveantur, et ratione deinde 
praesente , rationi consentiant propter superiorem 
bonorum morum consuetudinem, heec ipsa consensio, 
universa virtus est (2). » 

Quae quidem consuetudo numquam ocius puero 
admoveri potest. In ipso matris utero incipit. Est enim 
qu«dam puerorum nondum natorum exercitatio, ma- 
xime illorum incremento necessaria, quam cuiquesua 
mater frequenter deambulans impertiet adhuc gra- 
vida (3). Eumdem deinde ulnis nutrices circumferent, 
ut motu vanos terrores expellant. Denique primis ab 
annis observandum quaUs sit cuique insita indoles ne 
ferreum genusargenteoaureove admisceatur. 

Nuncautem vertitur sententia Platonis. Qui planta- 
rum instar juvenes jubebat educi, quemque suam 
secundum indolem, alias petit ut eorum animus velut 
tela coloribus vacua totus a philosopho pingatur ac 
lineis distinguatur. Locus hic perscribendus, cui vix 
tu fidem adhibearis , quum memineris superiora. 
« Cum pictores hi civitatem et mores hominum quasi 
tabulam quamdam acceperint, in primis eam purgabunt 
quod nequaquam facile sit. An nescis hoc praecipue ab 
aUis philosophos discrepare quod neque privatum 
neque civitatem tangere, neque leges condere tent§int 
antequam vel haec purgata susceperint, vel ipsi purga- 
verint? — Et recte quidem. — Annon describere eos 

(1) De Leg., 653, a, — (2) Id., 658, b. — (3) /rf., 789, a. 

post haec putas reipublicaB formam? — Quidni? — 
Deinde agentes hsec ut arbitror ad utraque frequenter 
respicient, ad illud scilicet quod natura justum ac tem- 
peratum existit, caeteraque hujusmodi, atque iterum 
ad humana, et ad superioris illius exemplar humana 
disponent (1). » Ergo purgandus animus qui philosopho 
educandus datur, omni insito sensu atque omni ante 
accepta opinione : natura illi prior exuenda, atque 
altera induenda : vide autem quantum altera priori 
discrepet. 

Notum omnibus a Platone disciplinam totam ChO" 
ream vocari, quae in duas abeat partes, scilicet hinc 
in Gymnasticam artem, illinc in Musicam. Ambae 
autem ad divinum exemplar inslituendae sunt ; immo- 
biies idcirco illius instar ac semper eadem fient. 
jEgyptus a Platone valde laudata, quia apud illam vel 
joci puerorum semper iidem per saecula servantur. 
Contendit enim nullum animal nisi maximo periculo 
commutationes pati. « Mutationem aio omnibus in 
rebus praelerquam malis esse perniciosissimam... cor- 
pora quidem cum primis cibis aliquibus et potibus 
laboribusque utentur, turbantur quodammodo, deinde 
ex diuturno harum rerum usu concrescunt, pinguiaque 
redduntur; atque hujusmodi victu utpote ita consueto 
familiari et amico delectantur admodum et optime 
valent : at si exprobabili aliqua causa ad aUam cogantur 
transire dietam, in morbos initio conturbata iucidunt, 
antequam novo victui consuescant. Idem quoque in 
cogitationibus hominum animorumque naturis fieri 

(!) De Rep., 501, a. 

cogitandum (1). Inde eo modo concluditur. « Nusquam 
cognosci assero quam magnum ludorum genus ad 
legum conditarum stabilitatem et mutationem habeat 
potestatem. Quippe si hoc ita ordinatum fuerit ut iis- 
dem ludis secundum eadem et eodem modo iidem 
homines semper utantur et delectentur, leges quoque 
serio positas stabiles manere permittit. Sin autem 
mutetur id genus, novique ludi quotidie inducantur, 
semperque novis delectent inventis,... pestem hac 
nuUam civitati majorem fore censemus, recte admo* 
dum judicantes. Mutat enim juventutis mores occulte, 
facitque ut prisca quidem vilia, nova vero honore 
digna videantur. » Eadem ratione et in caeteris rebus 
acrius mutationes condemnatae, quoad ad disciplinam 
juventutis attinent; ita ut saltationes, exercitationes, 
cantus , carmina, doctrinae eadem stare oporteat , ac 
Diis dicata immota conservari. 

Adverte primum Platonem legem hanc quam men- 
tibus imponit a corporibus ad animos transferre. Se- 
quere enim hanc rationem : — Corporibus mulatio 
periculosa; animus ergo nihil mutandus; — senties 
praemissam deesse quae Platonicae doctrinae prorsus 
repugnet, scilicet : atqui eadem animus qua corpus 
lege adstringitur. Itaque disciplinam puerorum pri- 
mum ad divinum exemplar informari contendit, dein 
quum exemplar illud quasi de coelo ductum detegit, en 
pingit iliud ex similitudine corporum viventium, 
atque eadem mentita; nam mutatio corpori viventi 
non solum necessaria sed etiam optima dum illi pede- 

(1) De Leg , 797, d. 

tentim accedat. Nec solum corpus organicum mutabile : 
nobis etiam compertum mentem rerum maxime flexi- 
bilem ac mollem esse, atque facillime se omnibus tem- 
poribus ac locis accommodare, qua*. circum continuo 
mutantur. Imo ubicumque sedet, ipse continui motus 
principium apparet, ac cuncta ipse indesinenter 
mutat, convertit, exsuscitat. Nihilergo in natura rerum 
videtur immobile nisi quod mente careatatqueultimum 
inter corpora obtineat locum. 

Non est inficiendm menti opus esse has inter per- 
petuas conversiones firmo ut ita dicam fundamento ac 
stabili regula. Quod Plato optime intellexit. Verum istud 
fundamentum istamque regulam in se mens nostra 
non valeat r^perire, nisi quatenus immotas materi» 
leges suis in cogitationibus exprimendas curaverit. 
Vis eam, omni animanti insita, impellit ut suam utili- 
tatem quaerat, ac melius aliquid appetat semper ; sed 
ab illo fine in ^etemum longe deduceretur nisi certis 
sciret conditionibus se eum assequi posse. Has autem 
conditiones hominem naturae leges docent, ejus cupi- 
dinibus non semper consentaneas, imo saepe contra- 
rias. Periculosum idcirco homini sit cupidines suas 
sequi, vel Idearum nomine ornatas, non vero leges 
mundi e rerum experientia ductas. 

Illud dein attende unde defluat secundum Platonem 
ista in corpora et animos disciplina. Quae morum origo 
est, ac per mores legum, atque omnis publicae vitae. 
Quod si in quaque domo pater eam ac mater cuique 
puero imponerent, vere viveret corpus civitatis. Quo 
pacto, morbo vel affecta respublica posset ipsa se eri- 
gere, tanquam in corpore laeso omnes partes simul 



— 70 — 

laborant ut vulnus sanetur atque expellatur sanies. 
Tunc intelligi posset (quod Plato vere mirum renun- 
tiat) (1) quarn solida natura sint ac valida civitatum 
plerarumque corpora. At longe alia nostro philosopho 
mens est. Aut familian tollit aut nullam ilii in educan- 
dis pueris auctorilatem relinquit. Unde rursus illa 
disciplina orietur? Scilicet e philosophis, rectoribus 
civitatis. Qui classes describunt, leges figunt, matri- 
monia nectunt custodiuntque, bona dispensant, iidem 
modum educandorum infantium statuent, disciplinam 
ac doctrinam moderabunt, poemata condent aut corri- 
gent, sentenlias edent quas magistratus ad hoc munus 
praepositi auribus juvenurn obmurmurabunt. Ergo quid- 
quid maximelntimum sit in vila civitatis ab illorum 
nutu pendebit. Uii vero perpauci nisi unus in se 
omnem potestatem contrahat. Vita omnis in civitate 
e capite isto defluet. Unus pro -caeteris cogitabit ac 
paene spirabit. Qui nisi Deus sit quanlum periculum 
ab illo veniat vides. At Deum esse aut Deo proximum 
ne dubites : quod quidem restat ut demonstremus. 

80 Leges atque imperia. 

Mirarer, dixerat Socrates, armenti custodem quum 
•partem hujus jugulaverit, atque alteram partem 
maxime exilem fecerit, non velle confiteri se malum 
custodem esse ; at mirabilius sit hominem suis civibus 
praepositum, quum partem alteram horum perdiderit 
atque alteram corruperit, non erubescere nec fateri 

(1) Polxticus, 302, a. 

se malura magistratum. Hoc de Tyrannis qui tunc 
Alhenis imperabant diclilaverat ; re autem illis d&lata^ 
in iras Tyranni exarserant atque legem scripserant 
qua prohiberetur unusquisque cives doctrinas docere. 
Tum Socrates, ad Cliniam et Chariclem vocatus, mul- 
tis minis obnoxius, quum eos interrogaret quis impo- 
nendus esset suis questionibus modus; num, verbi 
causa, virlutis definitio iili omittenda? — « Etiam, res- 
pondit Charicles, linque bubulcos tuos; sin minus in 
pecore detrimentum capies. » Quo verbo satis signifi- 
cabat pastoris atque principis collationem nimis fide- 
liter relatam , causam esse cur Socratem odissent (1). 
Hoc vero notabile Platonem, Socralis discipulum, 
frequentissime illam collalionem usurpare. In illa Poli" 
ticus omnis nititur, atque ipse De Republica dialogus, 
quem non jam Socraticum appellabis utpote Idearum 
doctrina nimis imbutum, saepius illam retulit. Quam 
audiamus a Platone ipso expressara. a Regia majestas, 
inquit, non animatis instar architecturae non praesidet, 
sed generosius animantibus, ejusque potestas circa 
ista versatur? — Optime. — Circa generationem 
nutritionemque animalium cura duplex invenitur. 
Animalis cujusdam unius haec; gregis totius illa. — 
Recte. — Civilis autem non privatam unicique curam 
gerit, quemadmodum qui bovem agitat vel minister 
qui sternit equum, sed illius vicem gerit qui equos 
aut boves pascit? — Verum esse videtur quod nunc est 
dictum (2). » Merito igitur Rex apellatus a pastor et 
nutritor humani gregis (3). » Jam in Republica defen- 

(1) Xenoph.^ Memor., I, i. 14; Cf. Fouill^e, Socrate, vol. U, 395. — 
(2) Polit.y i61> c. — (8) Id,, i68, b, vo(Aca xai Tpofbv aytktig avBpwirivi);. 

dit Socrates contra Thrasymachum pastorem gregis ad 
maximam gregis utilitatem eum administrare. « Nunc 
autem vides, Thrasymache, ut superiora ilerum resu- 
mam, quod quum primo verum medicum definitus, 
aegrotantium curatorem, deinde non ita sincere pas- 
torem definiendum putasti, ut quatenus pastor est, 
duntaxat custodiat. Imo pascere ipsum oves quatenus 
est pastor arbitratus es, non ad ovium utilitatem sed ad 
voraginem potius, non tanquam pastorem, sed con- 
vivam qui vesci debeat, vel pecuniaj studiosum qui sit 
venditurus. Profecto pastorali arti nihil aliud curae est 
ut quod custodit se oplime habeat (1). » Quae quidem 
coUatio eademque ratio non semel neque temere usur- 
pata sed etiam atque etiam (2) ex consulto : ita ut eo 
solo indicio pateat Platoni videri homines nullo pacto 
recte gubernari nisi a rectoribus alio genere ortis, 
pari fere modo ac sunt bovesa bubulco, equi a super- 
jumentario educati ac tractati. Sed illud nequaquam 
dubium superesse potest si quis legat attente hunc 
dialogi De legibus locum in quo sub specie fabulae 
priscum ut ait, sed (quod alias vidimus) sua sententia 
optimum societatis humanae statum detegit. cc Fama 
profecto beatse illius vitae usque adnos pervenit... Cum 
intelligeret Saturnus, quemadmodum ipsi narravimus, 
nullam hominis naturam res humanas ita gubernare 
posse ut si omnibus arbitratu suo dominetur, lasci- 
viori superbia injustitiaque non repleatur; cum haec 
inquam non ignoraret, non homines, sed divinioris 
prestantiorisque generis daemones civitatibus nostris 

(1) De Rep,, 345, b, — (2) /cf.yCanibus custodes collati, et aliahujus- 
modi, 375, a; 416, a; 451, c; 466, c. De Legibus, 906, e; 907, a. 

reges principesque praefecit. Quod nunc nos in ovium 
gregibus, aliorumque cicurum armentis facimus. Non 
enim bobus boves, nec capris capras praeficimus, 
sed nos ipsis genus melius dominamur. Similiter Deus, 
homines amans, genus daemonum generi nostro praes- 
tantius nobis prajfecit, quod summa tam sua quam 
nostra felicitate nostrarum rerum curam habebat, 
pacemque et pudicitiam, libertatem et justitiae eopiam 
praebens, procul a seditione ac felix hominum red- 
debat genus. Hic utique sermo, veritate usus, asserit 
civitatibus omnibus quibus non Deus sed mortalis 
aliquis dominetur, nullam unquam malorum laborum- 
que fore quietem. Sed omni nos studio imitari jubet 
vitam quae sub Saturno fuit (1). » Eadem ratione vide- 
bis in Civili seu Politico homines primum beatos, 
tum multis malis laborasse quum divinus eos Pastor 
ac dominus deseruerit. Omnia ex hoc in pejus rue- 
runt, civibus magis de die in dies suos rectores 
aequantibus, et immissa quae humanae naturae subest 
fera bestia, verus rex tanquam in apium examine 
princeps, subito oculis refulget, utpote genere e praes- 
tantiori ortus. 

At, dicet aliquis, quoniam Plato dolet genus hoc 
praestantius nusquam jam reperiri, eo ipso declarat 
sibi omnes homines nunc aequos esse, nec ullum 
caeteris merito imperare nisi illis ratione praestet. Ne 
igitur nobis civitatis humanae regimen tanquam pe- 
coris describas ; omnes cives una Ratio pascit, atque 
in unum redigit. Quod significat praeclare supra prolati 

(1) De Legibus, 718, c. 

loci finis : <sf Hic utique serrao nos jubet imitari vitam 
quae sub Saturno fuit, » quibus subjicit Plato : « et 
quantum in nobis est immortalitatis, ipsi obtemperan- 
tes, privatim et publice domos civitatesque gubernare, 
ipsam mentis in quaiibet re dispensationem legem 
nuncupantes. » Ratione igitur cujusque conflata lex 
vere in civitate reginaerit. Haec est mera Platonis sen- 
tentia, quoe cum recentioribus doctrinis congruit, nec 
est ullius libertati noxia. Ut enim emergat lex rationi 
consentanea, cuique civi sua ratio expromenda; quo 
pacto rursus vita corporis ci vilis resurget, solirationi quae 
sibi insita stat obtemperans. Hinc una sponte civitas 
evadet. — Si vis autem aestimare quantum haec quam 
tu profers sententia toti Piatonicae doctrinae repugnet, 
tibi loci paene innumeri respiciendi, in quibus noster 
multitudinem impotentem ac ratione carentem de- 
pinxit, atque in paucis reposuit, cum rationis recta 
interpretatione, omnem virtutis ac legis instituendae 
curam. Ut caetera omittam, ipso in Politico hoc lege 
quod nobis pro unico argumento stabit : « NuUa un- 
quam multitudo potest ea disciplina praecellere qua 
secundum mentem civitas regatur; sedrectailla civi- 
tatis administratio vel apud unum, vel apud paucis- 
simos certe est quarenda. Caeterae vero tanquam 
imitationes quaedam ponenda videntur, ut paulo supra 
dictum est hanc nunc quidem in meliorem partes, 
nunc in deteriorem imitantes (1). » At ipse Plato au- 
diendus ac perlegendus quum acerbe cavillatur navi- 
gantes qui vectorem, morbo affectos qui medicum ipsi 

(1) Politicus, «97, c. 



— 75 — 

eligere animum inducant, aut quum tyrannum mons- 
trat bestiae populari indigne lenocinantem. Hinc salis 
apparet eum quum in Legibus civitatem scriptis paren- 
tem institutis finxit, adulteram verse reipublicae ima- 
ginem conscium expresse. Leges voluntatis unius non 
possunt vicem gerere nisi quod inclinati mores in 
deterius lapsi sunt, ct iili divini pastores, quondam 
rebus humanis praepositi, iniquo nunc fato depulsi, a 
statione discesserunt. Non haeret Plato quum se inter- 
rogat utrum sit unius voluntas an legis melior habenda. 
Splendidas quidem in dialogo supremo legibus laudes 
tribuit , alque illis magistratus ipsos ministrare voluit ; 
sed ante in dialogo De Rege quum rem in utramque 
partem versavisset, suam declaraverat sententiam his 
verbis : (f Quum sola haec quem memoravimus recta 
civilis gubernatio sit, nonne caeteras hujus institutis 
utentes servari necesse est, dum agunt quod modo 
laudabamus, quamvis rectissimum non sit? — Quid 
illud? — Quod nemo quicquam praeter leg6s commit- 
tere audeat et quisquis audet, morte mulctetur... Id 
autem est secundo loco rectissimum atque honestis- 
simum; primo namque in loco ponendum quod est 
dictum (1). V Imo leges, multitudini civium immuta- 
biles habendas, vi perrumpere ut in meUus corrigat 
vir regius jure poterit. « Nam ut gubernator, ad nau- 
tarum navisque salutem respiciens, non scriptis sed 
arte quasi lege quadam nautas servat, ita et vir ille 
vere civilis, et apud eos qui ita dominari possunt recta 
est rerum civilium administratio vim artis legibus 

(i) Politicus, «97. 

potiorem adhibens. Ac summatim quidquid prudentes 
principes agunt, nunquam delinquunt (4). » Intellige 
quidquid agunt sine lege vel eliam adversus legem. 
Verum seu legum lator legibus obediat seu eas suo 
arbitrio figat atque refigat, instituta civilia optima non 
mullorum sed unius aut paucorum rationem referunt. 
Unde autem in rationem prudentium virorum pruden- 
tia defluit? Quo ex fonte manat in illorum mentem 
Boni ac Justi notitia? Tolus sextus Beipublicce liber 
respondet. Fit philosophus, civitatis rector aut fun- 
dator, intelligentia veritatis aut Essentiarum com- 
munione prudens ; Essentiae autem Boni genus sunt ; 
custos ergo reipublicae nisi Bonum ipsum perspicit, 
saltem ejus fiiium Verum dignoscet atque, sicut ocu- 
lus non solis at luminis fit particeps, per scientiam 
valebit perfecti naturam assequi (2). Deus ergo philo- 
sophi ministerio civitatem gubernabit; Deus praesens 
in hujus ratione huic suum demandabit imperium. 
Quomodo caeteros homines ejusdem esse naturae judi- 
cemus? Vir quisque alius in se belluarum similes 
cupiditates aUt; ille et in se et super caeteris Deum 
inducit rej^nantem, omnis harmoniae ac concordiae 
principium. Submittenda ergo viro philosopho multi- 
tudo omnis imperitorum ut concors ac beata vivat. 
« Nonne ut hujusmodi vir a tali quodam duce regatur 
a quali et optimus quisque regitur, servum ipsum 
dicere debemus optimi viri, divinumque in seipso im- 
peratorem habentis : neque ad subjecti jacturam 
parere illum debere superiori censemus, quemad- 

(1) Poiiticus, 197. - (2) De Rep., lib. YI. 

modum de subditis omnibus Thrasymachus existima- 
bat, sed quia praestat cuique divino sapientique prin- 
cipi subjici, maxime quidem si lalem in seipso 
principem habeat ; si non habeat, principi huic saltem 
exteriori ; ut omnes simus, quoad fieri potest consi- 
miles et amici, eidem principi subjecti (1). » Ac ne 
quis fallatur adjicit Plato idem a patribus in pueros 
imperium exerceri. 

Ergo pendet totius corporis civilis vita e mente 
prudentes viri, quae e Deo pendet. Principium motus 
recti Deus in mente, mens in philosopho, philosophus 
autem in civitate. Quam prudens vir in unum redigit 
virtutem omnibus partibus imponens, id est justiliam. 
Hoc est Platonicae doctrinae de civitate fastigium ac 
summa. 

90 Anlma dlTina. 

Quamquam non dubito asserere Platoni reipsa vita 
praeditam videri civitatem. Ne nostra memoria ex- 
cidat artis miracula secundum Platonem naturae ip- 
sius partem esse. « Multae occasiones, inquit in Legi- 
buSj solvendae reipublicae quemadmodum navis aut 
animalis cujusdam esse videntur, quarum Ucet una 
natura sit ubique diffusa, eas tum intentiones fulci- 
mentaque et nervorum extensiones multisque aliis 
nominibus appellamus (2). » Quo loco satis apparet, 
ut mihi videtur, nuUum secundum Platonem inler 
animantia et machinas humana arte structas differen- 



(1) De Rep., 590, c; De Legibw, 716 a, c. — («) De Legibus, 945, c, Vid. 
imprimis De Leg., 6H,d. 

tiara naturae inesse. Givitatem ergo siraul vivere et 
impelli extrinsecus non videlur illi contrarium. Inde 
toties inducta Patria spirans atque loquens, non veluti 
leges in Critone poetice ac per jocura, sed serio qiiasi 
persona vere animata. Omitto hunc ipsum ex Critone 
locum ; alii non minus aperte rem significant « Cum ea 
regio, » quod dicitur in Legibus, « patria sit, magis 
illam colere debent quam fllii matrem. Haec enim, 
quum Dea sit, domina mortalium est (1). » Quaenam 
vero Dea? Scilicet una ex animis quae cuncta suopte 
motu impellunt et secum invicem sociatae unam totius 
mundi animam conficiunt. Oranis haec doctrina decimo 
Legum in libro tibi adeunda; magis enim effusa est 
quam ut possimus ad verbum referre. Sic autem con- 
cluditur, eo quidem modo quo simul unam genere ac 
munere multiplicem esse animam intelligatur. cc Ani- 
mam cunctagubernantem et in omnibus quae moveri- 
tur habitantem nonne et coelum gubernare necessario 
confitebimur? — Omnino. — Unam igitur an plures? 
Plures certe ut ego pro vobis respondeam. Nec pau- 
ciores quam duas ponere debemus, unam beneficam, 
contrariam alteram. Recte admodum. Universa ergo 
quae in coelo sunt, quae in terra, quae in mari, suis 
motibus anima ducit : quibus nomnia sunt velle, con- 
siderare, curare, consullare, recte et non recte opinari, 
lcetari, dolere, audire, metuere, odisse, diligere, et 
caeteris praeterea motibus omnibus, qui horum affines 
primique sunt, quod et secundos corporum motus sus- 
cipientes omnia in augmentum decrementumque per- 

(1) De Legibusy 740, a. 



— 79 — 

ducunt : concretiones vel condensationes et discre- 
tiones, vel rarefactiones, et in ea qusB ista sequen- 
tur,... et denique omnibus quibus anima usa, si intel- 
lectum quoque semper divinum acceperit, recte cuncta 
diis recta feliciaque perducit ; sin vero amentiae con- 
juncta fuerit, omnia his contraria facit. » Sed « constat 
optimaro animarumtotius mundi curam habere conoe- 
dendum esse (1). » 

Anima autem quamvis corpori principium motus 
sit, et possit ab illo conturbari ac retardari, quasi 
pondere currus auriga, illius vices non patitur, nec 
quum illud in partes abit, ipsa dissolvitur. Semper 
manet sibi similis; baud secus atque auriga qui de 
curru fracto inaliuminteger transit, moriente coi^pore, 
vivere non desinit. Quae sint animae civilis fata Plato 
non declaravit, nihil autem impedit quin eadem ea 
quae uniuscujusque animae esse arbitremur. Ergo in 
machina illa organica quam civitatem vocant, pars 
praestantior, motus origo, extrinseciis veniens velut 
sedit et ut ita dicam vehitur, mox in aliam transgres- 
sura. Recta respublica Dei apud homines visitatione 
oritur. Quod Menonis finis praeclarissime confirmat, 
monstrando virtutem rectae gubernationis unicam, ut 
vidimus, causam, cuique non mente nec volunlate sed 
divina sorte supervenire. « Si autem nos in omni hac 
disputatione recte perscrutati sumus, virtus utique nec 
doctrina, neque natura nobis aderit, verum divina 
sorte, absque mente in eum qui eam sortitus fuerit in- 
fluet, nisi forte quis ex civilibus talis existat ut alium 

(1) De Legib., 896^ d. 

quoque civilem efficere possit. Qui si cxstiterit talis 
hic inter viventes erit qualem Homerus ait Tiresiam 
inter mortuos esse, sic dicens : Inter eos qui apud 
inferos sunt solus sapit, caeteri verae umbrae volitant. 
Similiter et civis hic ad alios tanquam ad umbras se 
haberet... Ex hac itaque ratione, o Meno, divina sorte 
virtutem adesse cuicumque adsit apparet. d 

Verum diximus ea ratione Platonem in contrarias 
sententias abire. IUud nunc perspicuum; animajenim 
et ratio et lex immobiles, aut motus semper ejusdem 
causae. Corpus, parle alia, violentum ac turbulentum. 
Quidquid vitae particeps est vidimus secundum ipsum 
Platonem ne uno quidem temporis momento idemstare 
acsibiconcors. Inde certamen acre necessario orietur 
inter duas has quas aeque noster vocat naturas, naturam 
scilicet corpoream, alteramque (4). Itaque politicam 
doclrinam illam secum ipsam penitus repugnare patet 
atque civitatem exemplaris illius ad similitudinem ex- 
pressam, si quasit, non minus interiori bello dirumpi : 
ita ut nec una, nec stabiUs esse possit. Quod erat no- 
bis demonstrare propositum. 

(1) De LegihuSy 892^ a, b. 

EPILOGUS 



In has angustias Plato incurrit, quia duplicem ins- 
cius methodum inivit; hinc rerum naturam, illinc 
suam, utaiebat, rationem, atpotius cupidinem magis- 
tram secutus. Credis viventem civitatem eum tam feli- 
citer partim expressisse, nisi eam observasset, ac vitae 
omnis leges velut praesensisset ? Quo solumpacto in- 
telligitur Aristotelemtantoin naturam studio praeditum 
partem lianc Platonicae doctrinae paene totara retulisse 
et magistripoliticam potius emundavisse quam auxisse. 
Non satis adhuc de his laudatus Plato, ac vellem ab 
omnibus audiri (quod paene incredibile forsan quibus- 
dam videretur) illum primum omnium inspexisse na- 
turam societatis humanae, bestiarum coetibus compa- 
ravisse, similitudines vidisse ac praesertira viventem 
intellexisse civilem compagem quam animalis instar 
docet nasci, senescere, morbo laborare, in partes 
sponte abire, laborem in eas dividere, consuetudines 
servare, denique omnem prae se ferre unius hominis 
habitum. At eo ipso tempore quo tam pulchram doc- 
trinam naturae rerum praeclare congruentem edebat, 
nescio quam in coelo captabat civitatis umbram, quam 
civitati viventi et agenti ut foret una superaddere 
moliebatur : quasi illa per se ipsam una fieri non va- 
luisset! Quam ideam, civitatis coelestis imaginem, pu- 
tabat sine dubio se in Deo ipso perspicere, ac ore 
grandiloquo pandebat, velut mysta, carmine nocturno 

6 

ebriuSy quidquid viderit, narrat rediens ; ita ut qoid"^ 
quid postea mystam redoluerit, e Platone haustum 
merito videretur. Quam secundam methodi partem 
aut potius secundam methodum, prorsus fictitiam nos 
existimamus. Constat enim hanc civitatem e ccelo quasi 
demissam, e Spartanis et iEgyptiacis institutis male 
quidem usque ad Platonem perlatis, conflatam fuisse, 
quibus elementis commixla si aliqua Pythagoraea et 
Eleatica principia addas, illud praesertim : omnia quae 
vera sunt esse una atque aeterna, habes illud divinum 
exemplar, toties ab illis ipsis praedicatum qui maximo 
studio maculas in eo vere turpes notarent. Ne nos 
diutius hunc amoren Boni quo Plato incendebatur 
praetendi ante oculos patiamur, ac verum obnubilare : 
hoc verum stat, scilicet suam phantasiam illum cum 
rebus miscuisse. Non igitur somnia ejus, quamvis 
aurea, sed res retinendae. Rationem non quod velimus 
e doctrina depeliere, sed memoria tenemus eam, sine 
rerum inspectione vacuam ac phantasmatibus frequen- 
tem, egere naturae fecundo contactu ut sit sive de re ci- 
viU, sive de quacumque parte naturae veritatis ferax. 

Vide enim quibus vitiis haec methodus laboret quae 
ideam hic veri regulam ponit. 

Quomodo vir sanus ideam hanc quae dicitur a ra- 
tione hausta, eliam in omnibus mentibus similem exis- 
timare possit, quum secundum locos eam mutare 
constanter cernere est. Ideam felicis vit» ac laeti con- 
sortii quaeque gens sive praeteritara, sive futuram in 
coelo reponit, aut, quod recentiores solent, in terra 
admodum mutata, sed ubique suis moribus con- 
gruentem ac de cupidinibus veluti consentaneam. Quo 

autem pacto lumen istud e ccbIo demissum tam variia 
coloribus tingitur quum per medias it yariorum homir 
num mentes? Quod si licet id purum captare anter 
quam in has mentes descendat, et tum demum habenr 
dum sit vere unum atque universum, ostendat aliquis 
nobis quo signo integrum id lumen possimus dis* 
cernere ? Tu tale id tibi fingis; atalter aliud : quis me 
in hac disceptalione egregiorum hominum aeque suam 
rationem invocantium verum perspicere docebit. Nec 
est omittendum te quum veram in se Ideam captare 
confidis antequam ab interpretatione philosophorum 
sit depravata, eam pro parte virili interpretari ac vide- 
licet depravare ; ita ut, ne corrumpatur, in ccelo sit 
relinquenda. Quod si me adhortaris quam maxime 
similem ejus exemplaris seterni imaginem saltem ex- 
primere, quem animum visretineam quum Plato, divi- 
nus a gravissimis viris appellatus, pessimas te fatente 
doctrinas ut verissimas proposuerit? Nequicquam co-^ 
nor hunc quem jactant consensura inter philosophos 
de re civili secundum ideam depicta deprehendere ; de 
methodo quidem consentiunt, quippe divinam quisque 
suam doctrinam pronuntiat atque e coelesti fonte pro- 
pius haustam ; sed si res ipsas introspicias, videas eos 
paene de omni re inter se discrepare. 

In*eo etiam ea methodus peccat quod quae optima 
judicat, nullo argumento potest monstrare non esse 
subito ad affectum adducenda. Aut enim res humanae 
nihil cum coelestibus commune servant, aut si sit 
eadem lex utrisque conveniens, cur vel uno temporis 
momento eam legem semel perspectam jacere irritam 
sineres? Quod manat e coelesti fonte in civili velut in 



— 84 — 

morali doctrina statim praestandum nobis est, et 
, culpaenobis vertendum sit inhoc perficiendovelhifirere, 
nedum sit rectum legem temporibus accommodare. 
Frustra objicis ideam longe ut ita dicam ante viam sta- 
re, quam nos pedetentim ac quantum non <( noxia cor- 
pora tardant » assecuturi sumus. Hoc quidem rectum, 
si sit idea cupidinis nostrae ad effigiem depicta, si sit 
idea votum. At idea rationis imperium stat, nec tibi 
UciLum eam magis quam ipsum officium in calendas 
graecas reponere. Quod si prsesentia tempora contra 
hanc obnituntur, idcirco non culpanda Idea quae abso- 
luta sit, sed culpanda teropora ac vitium hominum con- 
demnaiidum. Homines noxa exime : jam Idea quae se 
hominum cupidinibus, non sibi hominum cupidines 
submittet, quo paclo etiam absoluta habebitur? 

Ergo (at illud vere miserum) quidquid Ideae imperio 
obstatin republica recidendum. Frustrasaeculorum lon- 
gus usus et humanorum errorum spectaculum, frustra 
sensus alienorum dolorum magis ac magis impatiens, 
frustra homo homini semper carior nos conscientiam 
cujusque vereri docuit : contra obnititur vox impor- 
tuna dicens : Fiat justitia, pereatmundus! Hinc ani- 
mus hominum sacer ipsa ab Idea monstratur, ilUnc 
vita hominum utpote quae nihil ad res supramun- 
danas spectet, viUs. Omnia tibi doctrina permissa, 
dum sis conscius legem te a ratione propositam sequi. 
Te a crudeUssimis facinoribus, insita lenitas ac comitas 
sola servabit. 

Inde sequitur nuUam inter ejusdem reipubUcae cives 
concordiam stare posse qui de interpretatione sum- 
mae Ideae dissentiant. Hostis est pessimus quisquis 

rationi non paret, atque ni suaderi possit, e medio 
tollendus. Rursus amicus erit vel qui in extera regione 
natus fuerit quum easdem sequetur doctrinas atque 
coelestis civitalis leges adimplere conabitur. Super 
finibus infestissimarum gentium, velut sol, splendet 
divinum illud exemplar atque omnes populos pariter 
radiis collustrat. Ergo fratres habendi vel diversaBTe- 
gionis viri, vel hostilium exercituum milites, quos una 
civitas ea die complectitur qua se rationis ejusdem 
atque ejusdem Ideae participes agnoscunt. Prorsus 
molesta doctrina, quam tamen non dubitaverunt ho- 
mines quidam ipso in fragore armorum in hicem pro- 
ferre. 

Talia atque alia hujusmodi e methodo Platonis pro- 
fluentia vitabis si Ideam confiteris non e ratione sede 
pectorehominum proficisci, atque diversam in diversis 
apparere. Non stat illa ab ordine doctrinae, e vitae 
impulsu pendet. NuUa lex ab illa manat, sed lege ipsa 
regenda est. Qua autem lege? SciUcet, velut ia omni 
re, hac lege quam e spectaculo rerum intellectus 
ducere solet. Namque quum mens hominum res certo 
cursu semper profluere animadvertit , inde rerum 
legem scilicet stabilem modum componit, atque pro- 
nuntiat e causis atque elTectibus semper et ubique 
eumdem contextum a natura necti. Quo cognito regu- 
lam agendi ab hac lege facile trahes, et scies quibus 
conditionibus finem exoptatum obtinere possis. Finem 
autem cupido sola proponit atque creat : Uberum tibi 
arbitrium est aut vitae ampUoris aut mortis eUgendae, 
et patriae, idest vitae communis, aul tuendae aut negU- 
gendae. Sed in universum aestimanti ista cura ponen- 

da : quidquid enim vivit vitam quantum potest am- 
plectitur, nec uHus unquam sanus vitae conditionibus 
prseclare perspectis, eas ac vitam sponte rejiciet. 

Ergo scientia rerum civilium omnibus caeteris par 
est; quae materiem qua constat e natura accipit, ejus 
forman stabilem observatione detegit, ex ea forma, 
scilicet e legum compage quae vitam communem 
regunt, regulam artis politicse ductura. Qua methodo 
neglecta, politica doctrina in perpetuum inter peculia- 
riurn sententiarum fluclus diversa agitatur. Quod enim 
cuique placuit cur quisque illud seternam juris regulam 
suis civibus non velit haberi? At res stat ante oculos, 
quae sententias diversas judicat ac lites componit. 

Neu vero credas me Ideam negare quam gravis sit 
et qua vi mentes percellat. Comraunem hominum 
societatem Idea post se trahit, ita ut quam quaeque 
natio ideam sibi fingat ea sibi fata necesse paret. At 
quae est ista nisi mera cogitatio statum praisentera om- 
nibus pulchris lineamentis alias collectis ornatum re- 
ferens? Inde sequitur ut re ipsa Mens communis vitae 
principium stet. Mens autem non tota sui conscia, 
cujus magnam partem impetus sive ex hereditate a 
patribus relictus, sive exempli vi ab aliis transmissus, 
sive e commodorum praesentium inspectione natus, 
jure sibi vindicat. Impetus igitur idese substantia cum 
Mentis cogitatione dimidia. 

Interrogas cum Virgilio : 

. .. Dine hunc ardorem menlibus addunt^ 
an sua cuique Deus Qi dira cupido? 

Quam tantam litem non nostnim est hic ciere. Satis 
erit memorare perfectam hanc Deinaturam quam cupi- 

dini humanae mentique fmem Theologici indixerunt, 
pecuUari forma haud facile comprehendi et includi , ita 
ut qui maxime contendunt Deum ab humana stirpe 
expeti, atque in illo tanti impetus ac studii causam ulti- 
mam jacere, simul maxime indignari debeant quum 
jactant se politici viri perfectae essentiae imaginem in 
suis doctrinis referre. Caeterum ut possit Dei ipsa 
facies in angusto tuo speculo ita vivide pingi ut leges 
civitalis inde ducas, quodsignum affers expressaB simi- 
litudinis? Te sequar an alium aeque similem imaginem 
se reddidisse profitentem ? Idcirco prudentis est viri, 
tantum asseverare Deum esse omnis ideae humanae 
finem et auctorem quatenus recta sit, nec illum in nos- 
tra jurgia producere. 

At, dicet aliquis, quomodo ea methodo fretus unam 
civitatem conficies ? — Cui respondebo : quomodo una 
fiunt singulae eorum quae natura rationis expertia gignit : 
astra, plantae, animalia? Quum igitur optime ista sint 
una quorum partes sponte consentiunt, cur hoc ipsum 
scilicet partibus sponte consentientibus constare huma- 
nis civitatibus neges? Necesse est enim consensum 
aut extrinsecus venire, aut intus esse. Vidimus autem 
quam debile ac laxum vinculum ex idea deducatur; 
vidimus hanc, ut diversa est in diversis hominibus 
potius belli quam amicitiae causam reipublicae inesse. 
Adeamus ergo fidentes hanc alteram doctrinam ipso a 
Platone partim propositam secundum quam civitas, 
naturae partibus assimilata, sed praefecta, ipso suarum 
parQum pondere atque nutu fit una ac concors. Ipse 
enim Plato nobis in Republica monstrat varia homi* 

num genera in diversas vias naturae impulsu primura 
abeunlia, dein ipso eodem impulsu convenire et invi- 
cem sibi inservire. Necessitates mutuae ac communia 
commoda omnes civitatis partes valido constringunt 
vinculo ; quo romoto justitia ipsa ac Perfecti cupido, 
quasi in aere suspensa, inania natarent. Virium com- 
pagesnunc contrainvicemrenitentium, nuncuno simul 
connitentium impetn, haec est civitatis natura, quam 
unius ideae communitas absolvit, sed sanguinis, linguae, 
utilitatisconsortiumconstituitaccoagmentat. Lex enim 
stat in omnibus natura creatis societatibus omnia simi- 
lia proprio motu inter se convenire ac variis modis ad 
unum effectum tendere. Nil amplius civitas rogat ut 
constituatur, scilicet affmium concordiam atque lahoris 
partitionem. 

Absit ut contendamus imperio posse civitatem va- 
care. AnimaUa ipsa, si eorum structuram inspicias, 
videas partibus variis constare quarum aliae imperant, 
alterae serviunt. At hic notandum partes imperatorias 
a t^aeteris vires ipsas quibus in administrando toto cor- 
pore utuntur, accipere, ita ut motum non imponant 
aliunde acceptum aut in se creatum, sed inter partes 
quae eum generaverunt tantum distribuant. Haud aliter 
in humana civitate pars princeps in unum rediget 
cives hinc atque illinc caeco cupiditatum impetu dis- 
tractos, ipsis viribus usa quae in majore reipublicae 
par.td latent> Quae nisi sit natura sana^nullo nec hu- 
mano nec divino auxilio laeta ac vegeta civitas evadet. 

Machinam igitur arte structam, atque animal natura 
ortum ante oculo^ habes; sed ipsum animal hoc sui 
partem in machinae speciem informat, atque' omni 

buic organo motum ministrat quem deinde ab illo ac- 
cipiet ex incomposito compositum, cx violento ordi- 
natum. Quo pacto? Ipso scilicet natura^ ordine cujus 
leges assidue observatas ad maximum civitatis com- 
modum pars imperatoria adhibebit. Quarum quidem 
legum vel gravissima omnia qudB vivunt docet mutari, 
sed lente mutari. Machinam meram, inerti materia 
concretam uno temporis momento distrues ac resti- 
tues , machinam vita prseditam seu potius organicum 
corpus, principium motus in se habens, libi linquen- 
dum proprias conversiones sequi; quas possis pro 
parte virili vel properare, vel impedire, quoniam ipse 
pars es civitatis, verum quas ex improviso nunquam 
edes nec inhibebis. 

Quod si dicas te legem harum conversionum pers- 
picere, non autem fmem, fatebor nullum animali 
viventi alium finem proponi nisi illud ipsum Esse ac 
feliciter esse. Quod quidem nullo pacto obtinebit uUa 
civitas, nisi sit una, nec una fiet nisi aeque jura inter 
omnes sui partes distribuat. Haec enim nostra doctrina 
nuUa parte moralem doctrinam offendit quamvis legi- 
bus naturae fundetur ; altera morali doctrinae in specie 
tota submissa, nec publica commoda, nec privatos 
mores satis confirmat ac veretur. 

